Ἐξ ιςΥἹΟΛΙΓΚ 


ΤΗΣ 0ΡΘΟΔΟΞΟΥ ΧΡΙΣΙΙΑΝΙΚΗΣ ΑΔΕΛΦΟΙΗΤΟΣ ΕΚΛΕΚΤΑΙ ΕΚΔΟΣΗΣ 


ΠΝΕΥΜΑΤΙΚΟΣ ΣΥΜΒΟΥΛΟΣ: Αρχιμ. ΧΡΙΣΙ. ΑΘ. ΚΑΛΥΒΑΣ ΙΕΡΟΚΗΡΥΞ 


-Ξ: 22-23----- 


ΚΟΝΤΑ ΣΤΟ θΕ0 


ΓΠΠΠΑΗΥ οἱ ἰπΘ ρε Ὁ | 
ΡΑΤΒΙΑΒΟΗ ΑΤΗΕΝΑΘΟΒΑΒ ΑΡΗ 65 ἐ00! 
ΟΒΤΗΟΌΟΧ ΙΝ8τιτυτΕ 

αἱ 19 ΩΠΑΌΌΑΤΕ 

ΤΗΕΟΙΘΏΙΟΑΙ. ὑΝΙΟΝ 


ΑΝΏ ΓΛΥΦΑΔΑ ΑἸΤΙΚΗΣ, 


κ ΑΥΓΟΥΣΤΟΣ -- ΣΕΠΤΕΜΒΡΙΟΣ 196! κ. 


ΞΡ Φ,- 


{' 
Γκορηκο ν Ῥω λό 


Τοῦ Μεγάλου Βασιλείου 


ΑΓΑΠΗ ΠΡῸΣ ΤΟΝ ΘΕῸΝ 
ΚΑΙ ΤῸΝ ΠΛΗΣΙΟΝ 


Ὅσοι ἐζήτησαν ν᾿ ἀποξενώσουν τούς ξαυτούς των ἀπὸ τὰς κο- 
σμικὰς φροντίδας, ἐπιδάλλεται ν᾿ ἀσφαλίσουν ἀπὸ παντοῦ τὴν 
καρδιά τους, γιὰ νὰ μὴ θγάλουν ἀπ᾽ τὸ μυαλό τους τὴν ἰδέα τοῦ 
Θεοῦ ἢ τὶς εἰκόνες τῶν θαυμασίων του τὶς μολύνουν μὲ ἀπρεπεῖς 
φαντασίες. Πρέπει χωρὶς διακοπὴ χαὶ ζωηρὰ τυπωμένη στὴν ψυ- 
χῆ μας, σἂν ἀνεξάληπτη σφραγῖδα, νὰ στριφογυρίζῃ στὸ μυαλό 
μας ἡ ἱερὴ ἔννοια τοῦ Θεοῦ. Ἔτσι καὶ φωληάζει στὴν καρὀιά μας 
ἡ ἀγάπη πρὸς τὸν Θεόν, καὶ συγχρόνως μᾶς διεγείρει νὰ ἐφαρμό- 
ζουμε τὰς ἐντολὰς τοῦ Κυρίου, ποὺ χι αὐτὲς μὲ τὴ σειρά τους 
τὴν τροφοδοτοῦν νὰ παραμένῃ μονίμως, χωρὶς νὰ ὑφίσταται δια- 
χυμάνσεις. ᾿Εκεῖνος δὲ ποὺ διακατέχεται ἀπὸ τὴ σφοδρὴ ἐπιθυμία 
ν᾽ ἀκολουθήσῃ τὸν Χριστὸν δὲν εἶναι δυνατὸν νὰ γυρίσῃ στὰ εὐ- 
τελῆ ἐδῶ πράγματα, οὔτε καὶ νὰ κάμπτεται μπροστὰ στὴν ἀγά- 
πη τῶν γονέων ἢ συγγενῶν, ὅταν αὐτὴ ἢ ἀγάπη εἶναι ἀντίθετος 
πρὸς τὰ προστάγματα τοῦ Κυρίου. ᾿Εδῶ θὰ ἔχουν ἐφαρμογὴ 
καὶ τὰ λόγια τοῦ Χριστοῦ ποὺ εἶπε: «Ὅποιος ἔρχεται σ᾿ ἐμέ- 
να, καὶ δὲν ἀποχωρίζεται ἀπ᾽ τὸν πατέρα του χαὶ τὴ μητέρα του, 
δὲν μοῦ εἶναι ἄξιος...» Μὲ τὸ παράδειγμά τους αὐτὰ μᾶς δίδα- 
ξαν καὶ οἳ ἅγιοι μαθηταὶ τοῦ Κυρίου, ἀφ᾽ ἑνὸς μὲν ὁ ᾿Ιάκωδος 
καὶ ὃ ᾿Ιωάννης ποὺ ἀφῆκαν τὸν πατέρα τους Ζεβεδαῖον καὶ αὐτὸ 
τὸ πλοῖο τους, τὸ ὅλον περιουσιακὸν στοιχεῖον. ᾿Αφ᾽ ἑτέρου δὲ 
αὐτὸς ὁ Ματθαῖος ἀμέσως μὲ τὸ κάλεσμα τοῦ Χριστοῦ, ἐσηχώθη- 
χε ἀπὸ τὸ Τελωνεῖο ἠκολούθησε τὸν Χριστὸν καὶ ἐγχατέλειψε ὅ- 
χι μονάχα τὰ χέρδη ποὺ εἶχε ἀπὸ τὴ δουλειὰ τοῦ τελώνου, ἀλλὰ 
τοὺς κινδύνους περιεφρόνησε ποὺ μποροῦσαν νὰ ξεσπάσουν τόσον 
κατὰ τοῦ ἰδίου ὅσον καὶ κατὰ τῶν ἰδικῶν του ἀπὸ τὴν ἐξουσία, 
γιατὶ δὲν θὰ ἔφερεν ἐπαρχεῖς λόγους δικαιολογίας γιὰ τὴν αἰτία 
τῆς ἐγκαταλείψεως τῆς θέσεώς του. Καὶ γιὰ τὸν Παῦλο νὰ μιλή- 
σουµε θὰ ἰδοῦμε πὼς χι᾽ ὅλος ὁ κόσμος ἐσταυρώθηχε γι᾿ αὐτόν, 
ὅπως κι᾽ ὁ Παῦλος γιὰ τὸν κόσμο. Γιατὶ ὅταν ἡ φλόγα τῆς εὖσε- 
θείας διαθερμάνῃ τὴν ψυχή, κάθε εἶδος ἀντιδράσεως, φαίνεται σ᾽ 
αὐτὴν γελοῖον. ᾿Αλλὰ κι᾿ ἂν ὑποτεθῇ πὼς πολεμεῖται ἢ κατὰ 
Χριστὸν ζωή, καὶ πλήττεται ὁ ἐνάρετος ἄνθρωπος, αὐτὸς μᾶλλον 

χαίρει γιὰ τὸ εἶδος αὐτὸ τῆς πολεμικῆς παρὰ νὰ αἰσθάνεται ἐ᾿ 
νόχλησιν. Καὶ ἐὰν γιὰ νὰ ἐκδηλώσουμε ἢ νὰ κρατήσουμε τὴν εὐ- 
γνωμοσύνη πρὸς τοὺς εὐεργέτας, ἀγνοοῦμε καὶ τὴ φυσικὴ ἀγάπη 
πρὸς τοὺς δικούς μας, χαὶ πομένουμε κάθε κόπωσι σᾶν μιὰ ἀντα- 
πόδοσι τῶν ὅσων χαλῶν μᾶς ἔκαμαν, ποιός, μὲ ποιᾶς δυνάμεως λό- 
για, μπορεῖ νὰ παραστήσῃ τὴν ἀξία τῶν δωρεῶν τοῦ Θεοῦ; Οἱ 
δωρεὲς τοῦ Θεοῦ σ᾽ ἐμᾶς εἶναι τόσες στὸ πλῆθος ὥστε δὲν μπο- 
ρεῖ νὰ κρατήση κανεὶς τὸν ἀριθμό τους. Καὶ εἶναι τόσο μεγάλες 
στὸν ὄγχο καὶ τέτοιες στὴν ποικιλία, ὥστε καὶ μιὰ ἀπ᾽ αὐτὲς εἶ- 
ναι ἀρχετὴ νὰ μᾶς χρεώσῃ ἀπέναντι τοῦ Εὐεργέτου. Εἶναι ὅμως 
ὁ Εὐεργέτης μας τόσο ἀγαθός, ὥστε δὲν ζητεῖ ἀπ᾿ ὅσα μᾶς δίδει 
τίποτε γι᾿ ἀντίχρυσμα᾽ ἀρχεῖται μόνον νὰ τὸν ἀγαπᾶμε γιὰ τὶς 
δωρεές του σ᾿ ἐμᾶς. Ὅταν καλοσυλλογισθῶ ὅλες αὐτὲς τὶς χαλω- 
σύγες---γιὰ νὰ σᾶς ἐκφράσω τὰ δικά µου αἰσθήματα--χαταλαμβά 
νομαι ἀπὸ ἕνα εἶδος φρίκης καὶ νοιώθω ἕνα μεγάλο φόθο, μήπως 
ἀπὸ λογικὰ σφάλματα ἢ ἀπασχολήσεις μὲ τὰ μάταια πράγματα 
ξεπέσω ἀπὸ τὴν ἀγάπη τοῦ Θεοῦ καὶ καταντροπιασθῶ πρὸ τοῦ 
Χριστοῦ. Γιατὶ αὐτὸν τὸ χαμὸ τῆςἀγάπης μας πρὸς τὸν θεὸν θὰ 
τὸν παρουσιάσῃ ὁ Διάθολος μὲ τὸ σκοπὸ νὰ πέσουμε στὴ χλεύη. 
Καὶ θὰ χαυχηθῇ μάλιστα ἐπάνω στὴ δική μας ἀπείθεια ἔναντι τοῦ 
Θεοῦ, αὐτὸς ποὺ οὔτε μᾶς ἔπλασε, οὔτε ἐθυσιάσθη γιὰ μᾶς καὶ 
ὅμως μᾶς χέρδισεν ἐπειδὴ τὸν μιμηθήκαμε στὸ ἁμάρτημα τῆς ἀ- 
πειθείας καὶ τῆς ἀμελείας τοὺ δείξαμε στὶς ἐντολὲς τοῦ θεοῦ. Αὐ- 
τὴ ἡ ντροπὴ ποὺ θὰ πάρουμε εἶνει ντροπὴ ἐναντίον τοῦ Κυρίου 
καὶ μοῦ φαίνεται πὼς εἶναι ἕνα πρᾶγμα πιὸ βαρὺ ἀπὸ τὶς τιμω- 
ρίες ποὺ θὰ ὑποστοῦμε στὴν χόλασι, γιατὶ ἐμεῖς ἐγίναμε ἕνα ὅλι- 
χὸ στὸν ἐχθρὸ νὰ καυχᾶται καὶ νὰ ἀλαζονεύεται ἐναντίον ᾿Εχεί- 
νου ποὺ ἀπέθανε καὶ ἀνέστη γιὰ μᾶς. 

Πρέπει, λοιπόν, νἀγαποῦμε Κύριον τὸν Θεόν μας μὲ ὅση δύ- 
ναμι ψυχικὴ διαθέτουμε, μὲ τέτοια ἀγάπη. Παράπλευρα ὅμως ν᾽ 
ἀγαποῦμε χαὶ τὸν πλησίον μας χαὶ αὐτοὺς τοὺς ἐχθρούς μας, γιὰ 
νὰ εἴμεθα τέλειοι, μιμούμενοι τὴν καλωσύνη τοῦ οὐρανίου [|α- 
τρὸς ποὺ ἀνατέλλει τὸν ἥλιο του καὶ στοὺς κακοὺς καὶ στοὺς ἀγα- 
θούς. Δὲν εἶναι καθόλου συχωρεμένο νὰ δαπανᾶμε τὴν ἀγάπη μας σ᾿ 
ἄλλα πράγματα. Τὸ καλὸ τῆς ἀγάπης ἐὰν παραμένῃ χωρὶς ἀξιο- 
ποίησιν, σ᾽ αὐτὴ καὶ μόνον τὴν ἀγάπη, εἶναι γελοῖο, ὅταν μάλι- 
στα περιορίζεται σὲ διαλεγμένα ὀνοματισμένα πρόσωπα νὰ εὔεργε- 
τήσῃ χαὶ ἀποχλείει τῆς εὐεργεσίας χιλιάδας ἄλλων προσώπων, 

Καὶ ἐὰν δὲ οἱ κακοὶ ἄνθρωποι ὑποχρινόμενοι σ᾿ ἐμᾶς τὴν ἀγάπη, 
μᾶς χτυποῦν σᾶν νὰ ἦσαν ἐχθροί μας, ἐμεῖς ἂς προσέχουμε μὲ 
ποιοὺς συναναστρεφόμεθα. Ἔπειτα πρέπει νὰ ξεύρουμε τοῦτο: ᾿Ε- 
ἂν μισῆται αὐτὸς ὁ ἀγαπητὸς Υἱὸς τοῦ Θεοῦ, γιατὶ ἐκπλησσόμεθα 
στὸ γεγονὸς ὅτι χι ἐμεῖς ποὺ τὸν ἀκολουθοῦμε μισούμεθα σ᾽ αὐ- 
τὸν τὸν κόσμο ποὺ ζοῦμε, τὴ στιγμὴ ποὺ ὑπάρχει τόσο πλεόνα- 
σμα καχίας. |]άντως δὲν μπορεῖ νὰ θεμελιωθῇ σπίτι ὅταν ἢ συγ- 
χολλητικὴ οὐσία τῆς οἰκοδομικῆς ὕλης λείψῃ, οὔτε μιὰ Ἔκκλη- 
σία νὰ σηχωθῇ ψηλὰ ἐὰν δὲν εἶναι δεμένη μὲ τὸν σύνδεσμο τῆς 
εἰρήνης καὶ τῆς ἀγάπης. "᾿Αλλως τε δὲν ὑπάρχει φυσικώτερον 
πρᾶγμα ἀπὸ τὴν μεταξύ μας χοινωνικότητα, ἀπὸ τὴν ἀνάγκη ποὺ 
ἔχουμε ὃ ἕνας τοῦ ἄλλου, καὶ τὴν ἀγάπη πρὸς τὸν συνάνθρωπόν 
μας. Ἐμεῖς περισσότερον ἔχουμε τὴν ἀνάγχη τῆς ἀδελφικῆς βο- 
ηθείας ἑνὸς ἑκάστου ἢ ὅσον τὸ ἕνα χέρι ἀπὸ τὸ ἄλλο. Ὅταν δὲ 
ῥίξω μιὰ ματιὰ σ᾽ αὐτὰ τὰ μέλη τοῦ σώματός μας, θὰ διαπιστώσω 
πὼς οὔτε ἕνα ἀπ᾽ αὐτὰ δὲν ἐνεργεῖ δὁλοκληρωμένα, πῶς λοιπὸν θὰ 
θεωρήσω τὸν ἑαυτόν µου ἱκανὸν γιὰ ὅλα τὰ ζητήματα ποὺ ἀφο- 
ροῦν τὴ ζωή μου; ᾿Ἠμπορεῖ νὰ περπατήσῃ μ᾽ ἀσφάλεια τὸ ἕνα 
πόδι ἂν δὲν ὁποδοηθηθῇ καὶ ἀπὸ τὸ ἄλλο; Ἢ νὰ ἰδῇ καθαρὰ τὸ 
μάτι, ὅταν δὲν συμβάλῃ καὶ τὸ ἄλλο ποὺ θὰ κυττάζῃ κι᾽ αὐτὸ 
ταὐτόχρονα, τ ἀντικείμενα; Καὶ ἡ ἀκοὴ γίνεται ἀκριδεστέρα ὅταν 
δέχεται τὴ φωνὴ καὶ μὲ τὰ δυὸ αὐτιά. Καὶ ἡ ἀφὴ πιὸ σαφῆς, μὲ 
τὴ συμμετοχὴ ὅλων τῶν δακτύλων. Καὶ μὲ μιὰ λέξι, τίποτε οὔτε 
στὸ φυσικὸ κόσμο οὔτε στὸν πνευματιχὸ τομέα μπορεῖ νὰ χατορθω- 
θῇ, χωρὶς νὰ συνεργασθοῦν μὲ σύμπνοια σἱ συνάνθρωποί μας. Καὶ 
αὐτὴ ἀκόμη ἢ προσευχή, ὅταν δὲν γίνεται μαζὶ μὲ ἄλλους, γιὰ 
πολλοὺς χι᾽ αὐτὴ παρουσιάζεται παραπολὺ κρύα. Πάρε παράδειγ- 
μα τὶς νυκτερίδες ποὺ γίνονται μεταξύ τους σἂν μιὰ ἁλυσσίδα, ἡ 
μία κοντὰ στὴν ἄλλη. ᾿᾿δοὺ τὸ φιλάλληλον. Μὴ προτιμᾷς χαλλί- 
τερα τὴ διάσπασι ἀπὸ τὸν μεταξὺ τῶν ἀνθρώπων σύνδεσμο καὶ τὴν 
ἑνότητά των, γιατὶ τίποτε δὲν μᾶς χωρίζει, ἐὰν ψυχικὰ ἐμεῖς οἱ 
ἴδιοι δὲν χωρισθοῦμε ἀπὸ τοὺς ἄλλους. “Ἕνας εἶναι ὁ δικός µας 
Κύριος, μία εἶναι ἡ πίστις, κοινὴ εἶναι ἢ ἐλπίδα μας. ᾿Επομένως 
εἴτε θεωρεῖτε τοὺς ἑαυτούς σας σἂν κεφαλή, δὲν μπορεῖ ποτὲ ἢ 
χεφαλὴ νὰ εἰπῇ στὰ πόδια: δὲν σᾶς χρειάζομαι. Εἴτε τοὺς ἕαυ- 
τούς σας τοὺς κατατάσσετε σὲ μιὰ ἄλλη θέσι, δὲν μπορεῖτε, τὴ 
στιγμὴ ποὺ ἔχετε ἐνταχθῆ στὸ ἴδιο σῶμα νὰ λέτε στοὺς ἄλλους: 
δὲν σᾶς ἔχουμε ἀνάγκη. Γιατὶ καὶ τὰ χέρια ἔχουν ἀνάγκη ἀλλή- 

λων καὶ τὸ ἕνα πόδι στηρίζει τὸ ἄλλο, καὶ τὰ μάτια ἀλληλοδοη- 
θούμενα συντελοῦν εἰς τὴν καλλιτέραν ἀντίληψιν τῶν ἀντιχειμένων 
ποὺ βλέπουν. "Ας μὴ περάσῃ ἀπ᾽ τὸ μυαλὸ τοῦ καθενὸς ἡ ἰδέα 
πὼς ἐμεῖς δὲν ἔχουμε καμμιὰ σχέσι μὲ τὰ δυστυχήματα τῶν πολ- 
λῶν, καὶ δὲν ὑπάρχει ἀνάγκη νἄχουμε μ᾽ αὑτοὺς κανένα δεσμό. 
᾿Αλλά, ξεύρουμε πὼς ὁ θεὸς ἔχει χωρίσει τὰ νησιὰ ἀπὸ τὴν ἦπει- 
ρωτικὴ γῆ μὲ τὴ θάλασσα. Ὅμως τοὺς κατοίκους των νησιώτας 
καὶ ἠπειρώτας τοὺς ἥνωσε μὲ τὴν ἀγάπη του. Καὶ κατὰ τοῦτο δια- 
φέρει ὃ πραγματικὸς φίλος ἀπὸ τὸν κόλακα: “Ὁ μὲν ἕνας σὲ συν- 
τροφεύει ἀπὸ συμφέρον, ὁ δὲ ἄλλος νὰ μὴ φεύγῃ ἀπὸ χοντά σου 
στὶς λυπηρές σου στιγμές. Καὶ ξεύρεις τὶ θὰ κάμης γιὰ τὸν πλη- 
σίον σου; θὰ κάμης αὐτὸ ποὺ θέλεις νὰ χάμῃ γιὰ σένα ὁ ἄλλος. 
Ξεύρεις ἀκριδῶς ποιὸ εἶναι χαχό; ᾿Εχεῖνο ποὺ δὲν θέλεις ἐσὺ νὰ 
πάθῃς ἀπὸ τὸν ἄλλο. ᾿Εγὼ δὲ ἄκουσα ἀπὸ τὸ στόμα τοῦ Θεοῦ: 
«Ἐν τούτῳ γνώσονται πάντες ὅτι ἐμοὶ μαθηταὶ ἐστὲ ἐὰν ἀγαπᾶτε 
ἀλλήλους.» Καὶ ὅτι ὣς δῶρο σ᾽ αὐτοὺς κατὰ τὴν ἐκ τοῦ παρόντος 
κόσμου ἔξοδόν του ὁ Χριστός, ὅταν συνεπλήρωνε τὸ μυστήριον 
τῆς ἐνσάρκου οἰχονομίας, ἀφῆκε τὴ διχή του εἰρήνη γιατὶ εἶπε: 
«Εἰρήνην ἀφίημι ὑμῖν, εἰρήνην τὴν ἐμὴν δίδωμι ὑμῖν.» “Επομέ- 
νως, λοιπόν, δὲν μπορῶ νὰ εἰπῶ πὼς χωρὶς τὴν πρὸς ἀλλήλους ἀ- 
γάπη καὶ χωρίς, ὅσῳ ἐξαρτᾶται ἀπὸ ἐμέ, νὰ εἰρηνεύω πρὸς ὅλους, 
μπορῶ νὰ ὀνομασθῶ ἄξιος δοῦλος τοῦ ᾿Ιησοῦ Χριστοῦ. 

Ἔτσι ἄρα ἁρμόζει: ἢ ἀγάπη νὰ μοιράζεται ἐξ ἴσου σ᾽ ὅλους, 
ὅπως τὴν ἔχει φυσικῶς ὁ ἄνθρωπος σὲ χάθε μέλος τοῦ σώματός 
του, ὅπως θέλει ὁλοχληρωτικὰ σωματικῶς νὰ ὑγιαίνῃ, γιατὶ καὶ ὁ 
πόνος ἑκάστου σωµματιχοῦ μέλους προκαλεῖ ἐξ ἴσου τὴν ἐνόχλησι. 
Καὶ ἂν στὴν πορεία τοῦ βίου του ἀγαπᾷ κανεὶς τὸν ἕνα περισσό- 
τερον ἀπὸ τοὺς ἄλλους, τότε ἐκθέτει τὸν ἴδιο του τὸν ἑαυτό, ὡς 
στερούμενον τῆς τελείας ἀγάπης. ᾿Επίσης πρέπει ἀπὸ κάθε πνευ- 
ματικὸν ὅμιλο νὰ ἀπουσιάζῃ μιὰ ἀπρεπὴς φιλονικεία καὶ ξεχωριστὴ 
προτίμησις προσώπων, γιατὶ ἀπὸ κάτι τέτοιες γχρίνιες καὶ ψυχι- 
κὲς διαθέσεις ξεφυτρώνει ἔχθρα, ἀπὸ προσωπιχὲς φιλίες χαὶ δεσ- 
μοὺς δημιουργοῦνται καχυποψίες καὶ φθόνοι. Κῖναι παρατηρημέ- 
γον, πώς, ὅταν δὲν γίνεται χαταμερισμὸς τοῦ ἴσου σ᾿ ὅλα τὰ πρό- 
σώπα, δίδεται ἀμέσως ἀφορμή, λόγῳ τῆς ἀδιχίας, νὰ προκαλῆται 
φθόνος καὶ νὰ γεννῶνται δυσαρέσχειες στὴν ψυχὴ ἐκείνων ποὺ ἕ- 
τσι ἀδικοῦνται, γιατὶ στεροῦνται, χωρὶς λόγο, τῆς ἴσης, ἂς ποῦμε, 
ἀγάπης. 

Λοιπὸν' ὅπως ὁ ἀγαθὸς θεὸς σ᾽ ὅλον τὸν χόσμο ἁπλώνει ἐξ 
ἴσου τὸ φῶς του, μὲ τὸ νἀνατέλλῃ τὸν ἥλιο του καὶ ἐπὶ δικαίους 
καὶ ἐπὶ ἀδίκους, ἔτσι χαὶ ἐκεῖνοι ποὺ μιμοῦνται τὸν Θεόν, ἂς φέ- 
ρουν τὴν ἀχτινοδολία τῆς ἀγάπης των ἰσόπυχνη πρὸς ὅλους ἄνε- 
ξαιρέτως. Γιατὶ ἀπ᾿ ὅπου ἀπουσιάζει ἢ ἀγάπη ἐκεῖ βρίσκει χῶρο 
γὰ τρυπώσῃ τὸ μῖσος. Καὶ ἐάν, ὅπως τονίζει ὁ Εὐαγγελιστὴς Ἴ]ω- 
άνγης «ὁ Θεὸς ἀγάπη ἐστὶ» τότε ὁπωσδήποτε ἐνσαρκωτὴς τοῦ μί- 
σους εἶναι ὁ Διάδολος. Ὅπως ἀκριθῶς αὐτὸς ποὺ ἔχει τὴν ἀγάπη, 
ἔχει τὸ θεὸ μέσα του, ἔτσι χι᾽ ἐχεῖνος ποὺ κρατεῖ στὴν καρδιά 
του τὸ μῖσος, τὸ διάθολο φιλοξενεῖ μέσα του. Γι᾿ αὐτὸ ἁρμόζει 
στὸ χριστιανὸ νὰ ἔχῃ τὴν μὲν ἀγάπη ἴση καὶ ὅμοια ἀπὸ ὅλους καὶ 
πρὸς ὅλους, τὴν δὲ τιμὴ στὸν καθένα κατὰ τὴν ἀξία του. Καὶ ὅ- 
πως σ᾽ ἐμᾶς τοὺς ἴδιους παρατηρεῖται ἐν σχέσει μὲ τὸ σωματικὸ 
πόνο τοῦ ἀρρωστημένου μέλους μας, πόνο ποὺ ἐξ ἴσου ἁπλώνεται 
στὸν ὀργανισμό μας, ἀλλ᾽ εἶναι καὶ ἀξιολογώτερα μέλη, γιατὶ δὲν 
μπορεῖ νὰ ἐκτιμῶμεν ἰσάξια τὸ μάτι μας ἐν συγκρίσει μὲ τὸ πόδι, 
ἢ τὸ δάχτυλο τοῦ ποδιοῦ ἐξ ἴσου μὲ αὐτὸ τὸ πόδι, ἔστω χι᾿ ἂν ὁ 
πόνος εἶναι ὁ ἴδιος--ἔτσι τὴν συμπαθῆ διάθεσι τῆς ψυχῆς μας 
καὶ τὴν ἐκδήλωσι ποὺ ἐπιδάλλει ἡ ἀγάπη τοῦ Χριστοῦ ἀπ᾿ τῆς 
πραχτικῆς της πλευρᾶς, πρέπει νὰ τὴν ἔχουμε ἐξ ἴσου σ᾽ ὅλους 
τοὺς ἀδελφοὺς ποὺ ἀποτελοῦν τὸν χύχλο τῆς πνευματικῆς ὁμαδι- 
κῆς ζωῆς μας. Ἧ τιμὴ πρὸς αὐτοὺς νὰ κανονίζεται κατὰ τέτοιον 
τρόπο, ὥστε νὰ προκύπτῃ γενικωτέρα ὠφέλεια ἀπὸ ἐκείνους ποὺ 
εἶναι χρησιμώτεροι στὴν πνευματικὴ προσπάθειά μας. Οἱ συγ- 
γενικοὶ δεσμοὶ ποὺ εἶναι ἕνα εἶδος συναισθηματικῆς ἀγάπης, δὲν 
μπορεῖ νὰ βαρύνουν ἐπάνω στὰς σχέσεις τῶν πνευματικῶν προσώ- 
πων ποὺ εἶναι δεμένα μεταξύ τους μὲ τὴν ἀγάπη τοῦ Χριστοῦ. 
Οὔτε ἠμπορεῖ ἕνας ἀδελφός, ἢ υἱός, ἢ θυγατέρα ἑνὸς νὰ δεσµέυε- 
ται ἀπὸ τὴν αἱματική του συνγένεια νὰ διατίθεται στενώτερα καὶ 
νἀδικῇ ἔτσι ἄλλους ἀδελφοὺς ποὺ ἀξίζουν» τῆς χριστιανικῆς του 
ἀγάπης. Γιατὶ ἐκεῖνος ποὺ τραβιέται ἀπὸ τὸ φυσικὸ δεσμό, κατη- 
γορεῖ τὸν ἑαυτό του, ὅτι δὲν ξέκοψε τελείως ἀπὸ τὴ φυσικὴ ζωή, 
ἀλλ᾽ ἀκόμη ἐξακολουθεῖ νὰ διοιχῆται ἀπὸ τὴ σάρκα του. 

Αὐτὰ σᾶς γράφω καὶ ἂς ἔχη τὴν αἰωνία ξα ὁ θεός μας. 

ΛΥΠΗ ΚΑΙ ΑΘΥΜΙΑ 


Παιδιά μου’ σᾶν βλέπω ἀπ᾽ τὴ μιὰ μεριὰ τὸ κακὸ νὰ προοδεύη, 
ἀλλὰ καὶ τὸ δικό σας θρησκευτικὸ ζῆλο νὰ σθύνῃ, σιγά - σιγά, 
λὲς καὶ κουραστήκατε μέχρι τοῦ σημείου νὰ μὴ σᾶς συγκινοῦν τὰ 
λόγια μου, ὁμολογῶ πῶς ἢ ψυχή μου γεμίζει ἀπὸ μιὰ πικρία καὶ 
μελαγχολῶ. ᾿Αλλ᾽ ὅταν ἀπ᾽ τὴν ἄλλη μεριὰ λάθω ὑπ᾽ ὄψιν μου 
τὸ δυνατὸ χέρι τοῦ Θεοῦ ποὺ ξέρει νὰ σηκώνῃ ἀπὸ κάτω τοὺς κα- 
τατσακισμένους καὶ ἀγαπᾷ τοὺς ἐναρέτους, ποὺ συντρίθει τοὺς ὅ- 
περηφάνους καὶ τοὺς τυράννους γκρεμίζει ἀπὸ τοὺς θρόνους των, 
τότε μεταθάλλω διάθεσιν καὶ μὲ τὸ ζωντάνεμα τῶν ἐλπίδων μου 
ἀγακουφίζομαι. Καὶ γνωρίζω καλὰ καὶ ἀπόλυτα πιστεύω, πρᾶγμα 
ποὺ θέλω καὶ σεῖς νὰ τὸ ξέρετε, πὼς γρήγορα θὰ ἐκδηλωθῇ ἢ τοῦ 
Θεοῦ πρόνοια καὶ τελικὰ δὲν θὰ μείνουμε χωρὶς προστασία. 

Ὅντι παιδιά µου, ἔχουμε πάθει, τὰ ἐπάθαμε ἀπὸ τὰς ἁμαρτί- 
ας μας. ᾿Αλλ᾽ ὁ θεὸς θὰ δείξῃ τὴν ἀγάπη του καὶ θὰ κάμῃ φα- 
γερὴ) τὴν εὐσπλαχνία του, καὶ θὰ βοηθήσῃ τοὺς δούλους του, σᾶν 
φιλάνθρωπος ποὺ εἶναι, στὶς περιστάσεις τους. Θὰ σταματήσῃ ἡ 
ὀργὴ τοῦ Θεοῦ ἐναντίον μας ὕστερα ἀπὸ τὸ ξἐσπασμά της λόγῳ 
τῶν ἁμαρτημάτων μας. ᾿Αρχετὴ ἡ τιμωρία. ᾿Αλλὰ κι᾽ ἂν περνοῦ- 
µε ἀπὸ τὸ καμίνι τῶν πειρασμῶν, στοὺς ὡραίους μας ὑπὲρ τῆς πί- 
στεως καὶ τῆς ἀρετῆς ἀγῶνας, ἐκεῖνος ποὺ ἑτοιμάζει τὰ ἔπαθλα 
εἶναι δίκαιος καὶ δὲν θὰ μᾶς ἀφίσῃ νὰ δοχιμασθοῦμε περισσότερο 
ἀπὸ τὶς δυνάμεις μας, θὰ μᾶς ἐνισχύσῃ ὥστε νὰ νικήσουμε. ᾿Αλ- 
λὰ καὶ τοῦτο νὰ γνωρίζουμε: πὼς γιὰ ὅσα ἐκοπιάσαμε θὰ μᾶς δώ- 
σῃ ξεχωριστὸ στεφάνι γιὰ τὴν ὑπομονή μας καὶ τὴν ἐλπίδα μας 
ποὺ ἔχουμε στηρίξει στὸ Θεό. Ποιὸς εἶναι τόσο σκληρὸς στὴν ψυ- 
χῆ, ποιὸς εἶναι τόσο ἄπονος χαὶ καχός, πού, σἂν ἀκούσῃ νὰ μᾶς 
περιζώνῃ ἀπὸ παντοῦ ἢ στενοχώρια, ὅπως συμθαίνει νὰ βρίσχεται 
κανεὶς σὲ χύχλο λυπημένο, σὲ γενικὸ πένθος ποὺ ἀκούονται θρῆ- 
νοι ὁμαδικοί, δὲν θὰ ἐπηρεαθῇ κατάθαθα χαὶ δὲν θὰ λυγίσῃ ὡς τὴ 
γῆ, καὶ δὲν θὰ καταθληθῇ ἀπὸ μιὰ κατάστασι ποὺ δὲν ἔχει τὴ δύ- 
ναμι νὰ τὴν διορθώση; Αὐτὰ ποὺ σᾶς λέγω, δὲν τὰ λέγω νὰ σᾶς 
παρηγορήσω. Γιατὶ ποιὸς γιατρὸς θὰ θεραπεύσῃ μιὰ τόσο μεγά- 
λῃ συμφορά; ᾿Αλλὰ τὸ βαθὺ πόνο τῆς καρδιᾶς μου ἐκδηλώνω μ᾽ 
αὐτά μου τὰ λόγια σὲ σᾶς. 


--124-- 


᾿Εσχέφθηχα, νὰ ξέρετε, τὴν ἐπιστημονικὴ τακτικὴ τοῦ διαβόλου 
ποὺ ἐφαρμόζει στὸν πόλεμο κατὰ τοῦ ἐναρέτου ἀνθρώπου. Αὐτός, ἐ- 
πειδὴ εἶδε πὼς μέσα ἀπὸ τὶς δοκιμασίες ποὺ ὑποδάλλουν οἱ ἐχθροὶ 
τοὺς ἐναρέτους ἀνθρώπους, βγαίνουν ἐναρετώτεροι χαὶ περισσότε- 
ρον πνευματικῶς ἀνθηροί, ἄλλαξε τὴ γνώμη του καὶ τὴν τα- 
κτική του, καὶ δὲν πολεμεῖ πλέον κατὰ μέτωπον καὶ φανερά, ἀλλὰ 
στήνει ἐνέδρας σ᾿ ἐμᾶς, στὰ σκοτεινά, καὶ σκεπάζει τὴ φυσικὴ συ- 
νωμοσία του, μὲ τὸ ὄνομα ποὺ ἔχουν οἱ ἐχθροί μας, γιὰ νὰ πά- 
θουµε ἀκριβῶς ὅ,τι ἔπαθαν οἱ πατέρες μας, ὥστε νὰ μὴ ἔχουμε τὴν 
ἐντύπωσι καὶ τὴ χαρὰ πὼς πάσχουμε γιὰ τὸ ὄνομα τοῦ Χριστοῦ 
μας. Καὶ τοῦτο, γιατὶ καὶ οἱ διῶκται μας φέρουν τὸ ἴδιο χριστια- 
νικὸ ὄνομα. Δὐτὸ τὸ ἀνήκουστο γεγονὸς μᾶς προξένησε κατάπλη- 
ξι, καὶ κοντέψαμε νὰ χάσουμε τὰ μυαλά μας. Καί, νὰ σᾶς εἰπῶ συ: 
ζητήσαμε μὲ τὸν ἑαυτό μας καὶ ἐκάμαμε αὐτοὺς τοὺς ἐρωτηματι- 
κοὺς συλλογισμούς: Μήπως ἄραγε ὁ Κύριος παράτησεν ἐντελῶς 
τοὺς δούλους του; Μήπως ἄραγε φθάσαµμε στὰ τελευταῖα μας, χαὶ 
ἡ ἀποστασία ἐκ τοῦ Θεοῦ τρυπώνει μεταξύ μας χατ᾽ αὐτὸν τὸν 
τρόπον καὶ διὰ μέσου τῶν ὀνοματισμένων χριστιανῶν, γιὰ νὰ ξε- 
σχεπασθῇ, ποιὸς εἶναι μεταξύ μας ὁ ἄνομος, τὸ παιδὶ τοῦ χαμοῦ, 
ἐκεῖνος ποὺ ἀντιδρᾷ στὸ θέλημα τοῦ Θεοῦ, αὐτὸς ποὺ σηκώνει τὸ 
ἀνάστημά του ἐπάνω ἀπὸ κάθε θεϊκὴ ἀρχὴ χαὶ πρᾶγμα ἄξιον σε- 
δασμοῦ; Πάντως, εἴτε ἡ δοκιμασία εἶναι πρόσκαιρη, χρατηθῆτε 
στὸν πειρασμὸ σᾶν καλοὶ ἀγωνισταὶ τοῦ Χριστοῦ᾽ εἴτε θαίνουμε 
πρὸς τελείαν καταστροφὴν τοῦ κόσμου, ἂς μὴ δείξουμε μιὰ ἐπι- 
6λαθῆ ἀφροντησιά. "Ας περιμένουμε ἀπ᾽ τὸν οὐρανὸ τὰ σημάδια 
χαὶ τὴν παρουσία τοῦ μεγάλου Θεοῦ καὶ Σωτῆρος μας ᾿Ιησοῦ Χρι- 
στοῦ. Γιατί, ἂν ὁλόκληρος ἡ δημιουργία καὶ ἡ μορφὴ αὐτοῦ τοῦ 
χόσμου ἀλλάξῃ, δὲν ὑπάρχει γιὰ μᾶς κάτι τὸ παράδοξο, ἀφοῦ εἴ- 
μεθα ἕνα κομματάκι τῆς ὅλης κτίσεως, νὰ ὑποστοῦμε κι᾽ ἐμεῖς 
κάθε δοχιμασία ἀπὸ τὴν ὁποία περνᾷ ὅλος ὁ χόσμος χαὶ νὰ νοιώ- 
σουµε θλίψεις, τὰς ὁποίας ἀνάλογα μὲ τὴν ἀνθεχτική μας δύναμι 
ἔχει καθορίσει ὁ δίκαιος Κριτής, ὅστις δὲν θὰ ἀφίσῃ νὰ δοχιμα- 
σθοῦμε παραπάνω ἀπὸ τὴ δύναμί μας, ἀλλὰ δίνει μαζὶ μὲ τὸν πει- 
ρασμὸ ποὺ ἐπιτρέπει καὶ τὴν ἐνίσχυσι τῆς ὑπομονῆς καὶ τῆς νί- 
Χης. Επομένως, ἀδελφοί μου ἄς μὴ ἀποκάμουμε, γιατὶ κι᾿ ἐμᾶς 
μᾶς περιμένουν στεφάνια τοῦ μαρτυρίου. Καὶ εἶναι ἕτοιμες ὁμάδες 
ἀνθρώπων ποὺ ἐδασανίσθησαν καὶ ὡμολόγησαν τὸ Χριστὸ νἁπλώ- 
σουγ σ᾽ ἐμᾶς τὰ χέρια τους χαὶ νὰ μᾶς δεχθοῦν ἐκεῖ ποὺ κι᾿ αὐτοὶ 

βρίσκονται. θυμηθῆτε τοὺς πιστοὺς ποὺ παλαιότερα ἀπὸ μᾶς ὑπέ- 
φεραν. Κανεὶς ἀπὸ αὐτοὺς δὲν ἔλαθε στεφάνι ὑπομονῆς μέσα στὴν 
χαλοπέρασι καὶ στὴν κολακεία, ἀλλὰ ὅλοι τους μέσα ἀπὸ τὸ κα- 
μίνι τῶν μεγάλων θλίψεων ἐπέρασαν καὶ ἔτσι ἠξιώθηκαν τῆς οὐ- 
ρανίου ἐκείνης ἁμοιδῆς. Εἶναι εὐτυχισμένος ἐκεῖνος ποὺ ἐτιμήθη 
νὰ ὑποφέρῃ χάριν τοῦ Χριστοῦ, ἀλλ᾽ εὐτυχέστερος ἐκεῖνος ποὺ 
περισσότερον ὑπέφερε. Δὲν εἶναι κἄν γιὰ σύγκρισι αὐτὰ τὰ παθή- 
ματα πρὸς τὴ δόξα ποὺ σ᾽ ἐμᾶς θ᾽ ἀποκαλυφθῇ κατὰ τὴ δευτέρα 
τοῦ Χριστοῦ παρουσία. Ὅποιος δὲν γκρεμίστηκε στὸν καιρὸ τῶν 
θλίψεων ἀλλ᾽ ἔδειξε καρτερία στηριγμένος ἐπάνω στὴν ἐλπίδα του 
πρὸς τὸν Θεόν, αὐτὸς θἀμειφθῇ πολὺ γιὰ τὴν ὑπομονή του. 
Ὅπως, λοιπόν, τὰ σκουλήκια εὐκολώτερα γεννιῶνται στὰ μα- 
λαχκώτερα ξύλα, ἔτσι καὶ οἱ λύπες ξεφυτρώνουν σὲ δυνατώτερο 
βαθμὸ ἐκεῖ ὅπου δὲν ὑπάρχει στερεότης χριστιανικοῦ χαρακτῆρος. 
Καὶ δὲν ἐπιτρέπεται οὔτε στοὺς ἄνδρες οὔτε στὶς γυναῖχες τ) βα- 
ρὺ πένθος καὶ τὰ πολλὰ δάκρυα. Σἄν ἄνθρωπος βέδαια θὰ μελαγχο- 
λήσει κανεὶς στὰ λυπηρὰ τοῦ βίου καὶ κἄπως θὰ δακρύση. ᾿Αλλὰ 
μὲ μιὰ ἐμφάνισι ἀξιόπρεπη χαὶ χωρὶς ξεσπάσματα δυνατά, χωρὶς 
φωνὲς χαὶ σχισίματα τῶν ῥούχων καὶ χωματοκουχουλώματα, χω- 
ρὶς ἄσχημες ἐχδηλώσεις, κάτι φτιαστὰ χαμώματα, ποὺ παρατη- 
ροῦνται μεταξὺ τῶν ἀμορφώτων ἀνθρώπων. Μιὰ ψυχὴ ποὺ δὲν ἔ- 
χει ἡρωϊσμὸ καὶ δὲν κλείνει μέσα της ἐλπίδα πρὸς τὸν Θεόν, ἕ- 
πόμενον εἶναι νὰ κόπτεται χαὶ νὰ χαταθάλλεται ἀπὸ τὰ λυπηρὰ 
τοῦ βίου. Καὶ τὸ μὲν δάκρυ, ποὺ βγαίνει σᾶν ἀπὸ ἀνοιχτὴ πληγή, 
ἀπὸ τὸ χτύπημα ποὺ χωρὶς νὰ θέλῃ πῆρε ἡ ψυχὴ στὸ φόθο της, 
γεννιέται ἀπὸ τὸ σφίξιμο τῆς καρδιᾶς ποὺ παθαίνει στὸν πόνο της 
ἐπάνω. 'Η χαρὰ ὅμως εἶναι ἕνα ψυχικὸ σκίρτημα εὐδιαθεσίας ἐ- 
πάνω στὰ εὐχάριστα ποὺ ξεκουράζουν τὸ μυαλό. Γι᾿ αὐτὸ χαὶ ὑπάρ- 
χει διάχρισις στὶς δυὸ ψυχιχκὲς καταστάσεις χαὶ εἶναι φανερὴ στὸ πρό 
σωπο. Γι᾿ αὐτὸ καὶ βλέπει κανεὶς πὼς τὸ πρόσωπο τῶν λυπημέ- 
νων κλίνει κἄπως πρὸς τὸ ὠχροκίτρινο καὶ καταφανῶς στεγνό. 
᾿Ενῷ στοὺς χαρούμενους παρατηρεῖται μιὰ ἀνθισμένη ὄψις καὶ ῥο- 
δοχόχχινη ἡ ὅλη ἐμφάνισις. Ἡ ψυχὴ τοῦ χαρούμενου ἀνθρώπου ὄχι 
μονάχα νοιώθει πηδήματα γλυκά, ἀλλὰ καὶ ἢ εὐχάριστη ἔσωτε- 
ρικὴὶ κατάστασις εἶναι τόσο ἔχδηλη. Καὶ ἐγνωρίσαμε πολλοὺς 
ποὺ ἔδειξαν ἐγκαρτέρησι ὅταν τοὺς βρῆκαν ἀσήκωτες συμ- 
φορές, καὶ μάλιστα κατώρθωσαν, πιέζοντας τὸν ἑαυτό τους, νὰ 
συγκρατήσουν τὰ δάκρυά τους. ᾿Εγνωρίσαμε ὅμως καὶ ἄλλους ποὺ 

δὲν ἄνθεξαν κι᾽ ἔπαθαν ὀργανικὴ ἀποπληξία καὶ παράλυσι, ὅπως 
καὶ ἄλλους ποὺ πέθαναν ἀπὸ τὸ χαχό τους, σἂν νὰ ἔσπασε τὸ ἁ- 
δύνατο στήριγμά τους ἀπὸ τὸ βάρος τῆς λύπης. Καὶ παρατηρεῖ- 
ται μὲ τὴν ψυχὴ στὶς περιστάσεις της, ὅ,τι καὶ μὲ τὴ φλόγα τῆς 
φωτιᾶς: δηλαδή, ἐχεῖνο ποὺ θὰ ἔπρεπε νὰ φαίνεται χαὶ ποὺ εἶναι 
φυσικό της, αὐτὸ χαταπνίγεται ἀπὸ τὸν καπνὸ ποὺ εἶναι μαζί της, 
ἐπειδὴ αὐτὸς ὁ καπνὸς δὲν χάνεται ἀπὸ κάπου, ἀλλὰ ἀγκαλιάζει 
τὴ φλόγα χαὶ τὴ σκεπάζει. Κάτι τέτοιο λέγουν πὼς γίνεται καὶ 
μὲ τὴ δύναμι ποὺ ὑπάρχει στὸ ζωντανὸ ὀργανισμό: Νὰ ἀπομαραί- 
νεται ἡ γλυκειὰ φαιδρότης καὶ νὰ θαμπώνεται ἀπὸ τὰ ὅσα προ- 
χαλοῦν πόνο στὴν καρδιά, γιατὶ δὲν ὑπάρχει καμμιὰ διέξοδος τῆς 
λύπης. Γιατὶ ὁ Χριστὸς ἐδάκρυσεν ἁπλῶς στὸν τάφο τοῦ Λα- 
ζάρου; Νὰ διδάξῃ πὼς δὲν εἶναι σωστὸ πρᾶγμα σὲ τέτοιες περι- 
στάσεις νὰ «σκούζη» κάθε εὐαίσθητος καὶ νὰ φθάνῃ σὲ ἀναξιό- 
πρεπες ἐχδηλώσεις. Καὶ τὸ ὅτι τὸ δάκρυ τοῦ Κυρίου δὲν ἦταν 
δάχρυ ἀπελπισίας, ἀλλὰ διδακτικό, εἶναι φανερὸ ἀπ᾽ τὰ λόγια του: 
«Λάζαρος, ὃ φίλος ἡμῶν χεχοίμηται, ἀλλὰ πορεύομαι ἵνα ἐξυπνή- 
σω αὐτόν.»᾽Αλλὰ ποιὸς κλαίει ἕνα του φίλο ἐπειδὴ ἔπεσε χαὶ κοι- 
μᾶται, τὴ στιγμὴ ποὺ σὲ λίγο τὸν περιμένει νὰ ξυπνήση; «Λάζα- 
ρε, δεῦρο ἔξω.» Καὶ μὲ τὰ λόγια αὐτὰ ὃ νεκρὸς ἔπαιρνε ἐκ νέου 
τὴ ζωή. Καὶ ὁ δεμένος περπατοῦσε. θαῦμα ἐπάνω στὸ θαῦμα γι- 
ατὶ ἐνῷ τὰ πόδια εἶχον τυλιχθῆ μὲ ταινίες δὲν ἠμποδίζοντο στὰς 
κιγῆσεις των, γιατὶ ἦταν μεγαλείτερη ἡ ἐνισχυτικὴ δύναμι ἀπὸ τὴ 
δύναμι τῶν ἐμποδίων. Πῶς, λοιπόν, αὐτὸς ποὺ μέλλει νὰ θαυμα- 
τουργήσῃ ἔτσι, θὰ ἔκρινε πὼς ὁ θάνατος εἶναι ἕνα γεγονὸς ποὺ τὸν 
ἔκαμε νὰ δαχρύση. Εἶναι φανερόν, ἑπομένως, ὅτι ὁ Χριστός, γνω- 
ρίζοντας ἀπ᾽ ὅλες τὶς πλευρὲς τὶς ἀδυναμίες μας, ἔκλεισε μέσα σὲ ἐ- 
πιτρεπόμενα μέτρα καὶ ὅρια τὶς συναισθηματιχὲς ἐκδηλώσεις μας στὶς 
λυπηρὲς περιστάσεις, ὥστε τὴν μὲν σκληροκαρδία ν᾽ ἀποφύγουμε, 
γιατὶ εἶναι κάτι τὸ θηριῶδες, τὴν δὲ ὑπερδολικὴ λύπη καὶ τοὺς 
πολλοὺς θρήνους νἀπομακρύνουμε, γιατὶ εἶναι κάτι τὸ ἀταίριαστο 
σ᾽ ἐμᾶς τοὺς χριστιανούς. ἃ’ ἐρωτῶ: Μήπως ὁ ᾿Ιὡ6 ἦταν σκλη- 
ρόκαρδος; Μήπως τὰ σπλάχνα του εἶχαν φιιαστῆ ἀπὸ πέτρα; 
Δέκα παιδιά του ὅσο νἀνοιγοκλείσης τὸ μάτι χάθηκαν μ᾽ ἕνα δια- 
6ολοχτύπημα, στὸ σπίτι ποὺ ὑπῆρχε φαιδρότης, σὲ στιγμὲς διασχε- 
δάσεως. Καὶ εἶδε τὸ τραπέζι βαμμένο μὲ αἵματα. Εἶδε τὰ παι- 
διά του ποὺ τὸ χαθένα ἐγεννήθηκε κατὰ διαφορετικὸ χρονικὸ διά- 
στημα νὰ τελειώνουν τὴ ζωή τους μαζί. Καὶ δὲν ἔσκουξε δὲν ἐμά- 

δησε τὰ μαλλιά του, δὲν ἀφῆκε νὰ τοῦ ξεφύγῃ γογγυσμὸς κατὰ 
τοῦ θεοῦ. Κάθε ἄλλο εἶπε τὰ μνημειώδη καὶ διδακτικὰ γιὰ ὅλους 
μας εὐλογημένα λόγια εὐχαριστίας πρὸς τὸν Θεόν: «ὁ Κύριος ἕ- 
δωχεν, ὁ Κύριος ἀφείλετο᾽ ὡς τῷ Κυρίῳ ἔδοξεν, οὕτω καὶ ἐγένε- 
το᾿ εἴη τὸ ὄνομα Κυρίου εὐλογημένον.» Μήπως ὁ ἄνθρωπος αὐτὸς 
ἦταν ἄπονος; ᾿Αδύνατον. Γιατὶ ὃ ἴδιος γιὰ τὸν ἑαυτό του λέγει: 
«᾿Εγὼ ἔκλαυσα ἐν παντὶ θλιδομένῳ.» Φρονεῖς πὼς ἔλεγε φέμμα- 
τα; Ὄχι, δά. Γιατὶ μιλοῦν τὰ πράγματα, πὼς μαζὶ μὲ τὰς ἄλλας 
του ἀρετὰς ἦταν καὶ φιλαλήθης. Γιατὶ τὸ κείμενο τονίζει πὼς ἢ- 
ταν «ἄμεπτος, δίκαιος, θεοσεθῆς, ἀληθινός.» ᾿Αλλ᾽ ὑπάρχουν πολ- 
λοὶ ἀπ᾿ τοὺς ἀνθρώπους ποὺ ἔφτιασαν ἐπίτηδες γιὰ τὰ πένθη κά- 
τι μοιρολόγια ποὺ χρησιμοποιοῦνται σἂν λόγια τῶν θρήνων, καὶ 
μ᾽ αὐτοὺς τοὺς συναισθηματιχκούς των σκοποὺς κατατσαχίζουν τὶς 
ψυχές των. Καὶ ὅπως ταιριάζει στὰς θεατρίνας τῶν τραγωδιῶν ν᾿ 
ἀλλάζουν ἀμφίεσι καὶ τρόπους συμπεριφορᾶς ἔναντι τῶν θεατῶν, 
ἔτσι νομίζουν χι ἐκεῖνοι, φρονοῦν πὼς ταιριάζει στοὺς πενθοῦντας 
ν᾽ νἀλλάξουν ἐμφάνισι. Καὶ τοὺς βλέπεις μὲ μαύρη φορεσιά, ἁπε- 
ριποίητα μαλλιά, μὲ χατάχλειστα τὰ παράθυρα τοῦ σπιτιοῦ ὥστε 
νὰ μὴ μπαίνῃ ρῶς, ἄπλυτοι, γεμάτοι σχόνη, μὲ φωνὴ ἀσθενικὴ 
γιὰ νὰ κρατοῦν φρέσκο πάντοτε τὸ τραῦμα στὴν ψυχή, χωρὶς νὰ 
γνωρίζουν πὼς αὐτὴ ἡ ψυχή, ἀπ᾽ τὴ στιγμὴ ποὺ δέθηχε στενὰ 
στὴν ἀγάπη τοῦ Θεοῦ, πρέπει νὰ εἶναι γεμάτη χαρὰ ἐπάνω σ᾿ 
αὐτὴν τὴν ὠμορφιὰ ποὺ τῆς δίνει τὸ οὐράνιον κάλλος καὶ ὅτι δὲν 
πρέπει μιὰ τέτοια χαριτωμένη κατάστασις νὰ ἀνατρέπεται ἀπὸ τὰ 
πρόσκαιρα σωματικὰ δυστυχήματα τοῦ δίου, παρὰ νὰ γίνεται 
ἀφορμὴ ὥστε καὶ οἱ ἄλλοι νὰ πέρνουν δύναμι καὶ νὰ κρα- 
τοῦν τὴν ψυχική τους γαλήνη. Γιατὶ ὅπως αὐτοὶ ποὺ ἔχουν ἀδύ- 
νατη τὴν ὄρασί τους, δὲν κυττάζουν ἀντιχείμενα ποὺ ἔχουν δυνα- 
τὴ λάμψι, ἀλλὰ ξεκουράζονται καλλίτερα μὲ τὸ νὰ ῥίχνουν τὴ μα- 
τιά τους στὰ λουλούδια καὶ στὶς πρασινάδες ἔτσι πρέπει καὶ ἡ ψυ- 
χὴ νὰ μὴ βιδώνεται στὰ λυπηρά, οὔτε νὰ κολλᾷ ἐπάνω στὰ δυσά- 
ρεστα τοῦ παρόντος βίου, ἀλλὰ νὰ περιστρέφῃ τὰ μάτια της ἐκεῖ 
ποὺ εὑρίσκονται τὰ ἀληθινὰ ἀγαθά. 

Οἱ λύπες τοῦ βίου µας, μοιάζουν μὲ φωτιὰ ποὺ δοχιμάζουν τὴν 
ψυχή, ὅπως δοκιμάζεται ὁ χρυσός. Ι!ράγματι ὅσοι εἶναι καλὰ κα- 
τηρτισμένοι, οἳ θλίψεις τοὺς εἶναι σἂν ἕνα εἶδος τροφῶν, εἶναι 
σἂν ἀσκήσεις ποὺ χάνουν ἄξιον τὸν ἀγωνιστὴ τῆς δόξης ποὺ πῆ- 
ραν οἱ Πατέρες μας. Καὶ πρέπει νὰ γνωρίζουμε χαὶ τοῦτο: ὅτι ἢ 

πολὺ μεγάλη λύπη γίνεται καὶ πρόξενος ἁμαρτίας, γιατὶ μπαίνει 
μέσα στὰ ἐγκεφαλικά μας κύτταρα τὸ δηλητήριο τῆς λύπης, μᾶς 
προκαλεῖ θολούρα καὶ μᾶς φέρνει σὲ δύσκολη θέσι καὶ τότε ἐπά- 
νω σ᾽ αὐτὴ τὴ στενοχώρια, ἀναπηδοῦν λογισμοὶ ἀχαριστίας. Καὶ 
δὲν εἶναι βέδαια, τιμητικὸ γιὰ μᾶς στὴν μὲν εὐτυχία μας νὰ εὐλο- 
γοῦμε χι᾽ ὅταν μᾶς συμβαίνουν τίποτε δυσάρεστα χαὶ χουραστικὰ 
νὰ 6ράζὀουμε μέσα μας μὲ τὸ ζουμὶ τῆς πικρίας. Ὅμως καὶ τότε 
πρέπει νὰ εὐχαριστοῦμε τὸ Θεὸ χαὶ νὰ γνωρίζουμε πὼς: «Ὃν ἀ- 
γαπᾷ Κύριος παιδεύει, μαστιγοῖ δὲ πάντα υἱὸν ὅν παραδέχεται.» 
Ὃ θεὸς τοὺς ἁγίους του ἐλευθερώνει ἀπὸ τὴ θλῖψι. ᾿Αφοῦ τοὺς 
περάσῃ ἀπὸ τὴ δοκιμασία τοὺς δίνει καὶ τὴν ὅπομονή. «Ἡ γὰρ 
θλίψις ὁπομονὴν κατεργάζεται» καὶ ἡ δπομονὴ δοκιμάζει τὴν ψυ- 
χικὴν ἀντοχή. Ὅποιος δὲν θέλει νὰ ἔχῃ θλῖψιν στὸ βίο του, πο- 
τὲ δὲν θὰ χαταλάθῃ τὸ βαθμὸ τῆς ὑπομονῆς του ποὺ εἶναι μιὰ ἀ- 
ρετή. Ὅπως λοιπόν, κανεὶς δὲν στεφανοῦται χωρὶς νὰ ἔχη ἄντα- 
γωνιστή, ἔτσι κι᾽ ἐκεῖνος ποὺ δὲν περνᾷ μέσῳ τῶν θλίψεων, δὲν 
μπορεῖ νὰ εἰπῇ πὼς ἔχει τελειοποιηθῆ. ᾿Απ᾽ ὅλες τὶς μορφὲς τῶν 
θλίψεων, ὁ Θεὸς λυτρώνει ὄχι μὲ τὸ νὰ μὴ τοὺς ἀφίνει νὰ θλίδων- 
ται, ἀλλὰ μὲ τὸ νὰ τοὺς δίνει τὴ δύναμι ν᾿ ἀντέχουν καὶ νὰ μέ- 
νουν ἀκέραιοι στοὺς πειρασμούς. Κι᾽ ἐκεῖνος ποὺ λέγει πὼς ὁ δί- 
χαιος δὲν πρέπει νὰ ὑποφέρῃ, δὲν λέγει τίποτε ἄλλο παρὰ πὼς 
δὲν πρέπει νὰ ἔχῃ ὁ ἀθλητὴς κανένα ἀντίπαλο συναγωνιστή. 
᾿Επειδὴ οἱ ἀλληλοστεναγμοὶ αὐτῶν ποὺ θρηνοῦν φέρνουν κάπο- 
τε παρηγοριὰ ἑπόμενον εἶναι νὰ συμπάσχῃ κανεὶς μὲ τοὺς πενθοῦν- 
τας γιὰ τὶς συμφορές τους. "Ἔτσι θὰ πλησιάσῃ περισσότερον τὴν 
ψυχὴ τοῦ πάσχοντος μὲ τόνο μελαγχολίας γιὰ τὰ δυσάρεστα χαὶ 
μὲ μιὰ συμπόνια γιὰ τὸν ξένο πόνο. Μέχρις ἐδῶ χαὶ ὄχι νὰ παρα- 
σύρεται χανεὶς ἀπὸ τοὺς πενθοῦντας χαὶ νὰ φθάσῃ στὸ σημεῖο νὰ 
σχκούζη μαζί τους, ἣ νὰ κλαίῃ φωναχτὰ μ᾽ ἐκεῖνον ποὺ τὸν βρῆ- 
χε. Εἶναι ἀσύμφορον στὶς ξένες συμφορὲς νὰ μιμῆται τοὺς δυστυ- 
χισμένους χαὶ νὰ κάνῃ ὅτι κι᾽ ἐκεῖνοι ποὺ εἶναι πληγωμένοι ἀπὸ 
τὴ δυστυχία τους, νὰ Χλεισθῇ δηλαδὴ κι᾽ αὐτὸς μέσα μ᾽ ἐκείνους 
νὰ φορέσῃ μαῦρα, νὰ κάθεται στὸ χῶμα καὶ νὰ μένῃ ἀκούρευτος, 
ἀξύριστος. Λὐτὲς οἱ πράξεις καὶ ἐμφανίσεις δὲν γλυκαίνουν τὴν 
καρδιὰ τοῦ πενθοῦντος, ἀλλὰ μᾶλλον δυναμώνουν τὸν πόνο τῆς συμ- 
φορᾶς του. Τὸ σοδαρὸ καὶ ἀξιοπρεπὲς εἶναι ἡ ἐσωτερικὴ λύπη 
ποὺ νοιώθει κανεὶς γιά τὰ ὅσα συμβαίνουν, μιὰ ἀρχοντικὴ μελαγ- 
χολία ποὺ ἔχει βαρύτητα μὲ τὸ ντῦμα τῆς σεμνότητος, πρᾶγμα 

ποὺ φανερώνει τὴ συμπάθεια τοῦ συλλυπουμένου εἰλικρινὰ τὸν πεν- 
θοῦντα. ᾿Αλλὰ καὶ ὅταν ἕνας θέλῃ νὰ μιλήση ἐπάνω στὸν πόνο 
τοῦ ἄλλου, δὲν ἁρμόζει ἀμέσως νὰ χρησιμοποιῇ λόγια σὲ τόνο ἐ- 
πιπλήξεως, γιατὶ αὐτὴ ἡ ἀπότοιιη παρεμβολὴ σὲ μιὰ πραγματικό- 
τητα εἶναι ἀψυχολόγητη. Εἶναι δὲ κουραστικὴ ἡ ἐπίπληξις κατ᾿ 
ἐκείνου τοῦ ὁποίου ἢ ψυχὴ βασανίζεται ἀπὸ τὴ λύπη, καὶ δὲν γί- 
γονται δεχτὰ μ᾽ εὐχαρίστησι ἀπ᾽ αὐτοὺς ποὺ σηκώνουν τὸ βάρος 
τῶν θλίψεων τὰ λόγια, καὶ ἑπομένως εἶναι ἀμφίβολον ἂν φέρουν 
ἔστω καὶ τὴν παραμικρὴ ἀνακούφισι. Καὶ ὅπως ἀκριδῶς τὸ ἀθω- 
ὀτερο φάρμακο γιὰ ἕνα ἐρεθισμένο μάτι προκαλεῖ δυσαρέσχειαν 
τὸ ἴδιο συμβαίνει καὶ μὲ μιὰ ψυχὴ ποὺ 6ρίσκεται ταλαιπωρημένη. 
Γιατί, ὅση παρηγοριὰ κι᾽ ἂν κλείνῃ ὃ καλὸς λόγος μέσα του καὶ 
μὲ δυσχολία γίνονται δεκτοὶ χαὶ ἀμφίβολος εἶναι ἡ ἐπιτυχία τοῦ 
σκοποῦ πρὸς τὸν ὁποῖον ἀποθλέπουν, τὴ στιγμὴ ποὺ αὐτοὶ ποὺ 
τοὺς ἀκούουν, λόγῳ τῆς ψυχολογικῆς των καταστάσεως, μένουν 
ἀσυγχίνητοι. Ιζαὶ μάλιστα φαίνονται στοὺς πολὺ πονεμένους κά- 
πως ἐνοχλητικὰ τὰ λόγικ αὐτά. "Αν ὅμως ἰδῇς ἕναν ἀδελφὸ νὰ 
κλαίῃ γιὰ τὰ ἁμαρτήματά του μὲ πραγματικὴ συντριβή, τότε νὰ 
τὸν πλησιάσῃς καὶ νὰ κλάψῃς μαζί του, καὶ πόνεσε. Καὶ σὺ ποὺ 
θὰ πονέσῃς ἐπάνω στοῦ ἄλλου τὴν περίστασι θὰ ὠφεληθῇς διορ- 
θώνοντας καὶ τὰ δικά σου σφάλματα. Γιατὶ αὐτὸς ποὺ θὰ χύση 
θερμὸ δάκρυ γιὰ τὰ ἁμαρτήματα τοῦ διπλανοῦ του, τὸν ἑαυτό του 
θὰ θεραπεύσῃ ἀπὸ ἐχεῖνες τὶς πληγὲς γιὰ τὶς ὁποῖες ἔχλαυσε τὸν 
ἀδελφό του. Γιὰ τὴν ἁμαρτία μὴ παύσης νὰ κλαῖς. Αὐτὴ εἶναι 
ἀρρώστεια τῆς ψυχῆς, αὐτὴ εἶναι ὁ θάνατος τῆς ἀθανασίας μας, 
αὐτὴ εἶναι ἀξία πένθους καὶ ἀκαταπαύστων γοερῶν θρήνων. Καὶ 
εἴθε γιὰ τὴν ἁμαρτία νὰ ῥέῃ κάθε δάκρυ, καὶ νὰ μὴ σταματάῃ ὃ 
στεναγμὸς ποὺ βγαίνει ἀπ᾽ τὸ χέντρο τῆς καρδιᾶς. Ἔτσι ἔκλαιε 
καὶ ὁ “Ἱερεμίας γιὰ ὅσους ἀπὸ τὸ λαὸ πῆγαν χαμένοι. Καὶ ἐπει- 
δὴ εἶχαν στερφέψει τὰ φυσικά του δάκρυα ἐζητοῦσε πηγὴ δακρύ- 
ων καὶ τὸν θάνατό του ἀκόμη. 

"Ας εὐχαριστήσουμε γιὰ ὅλα Χριστὸν τὸν Θεόν μας, διότι σ᾽ 
αὐτὸν πρέπει κάθε δόξα, τιμὴ καὶ προσχύνησις, μαζὶ μὲ τὸν "Α- 
ναρχον Πατέρα καὶ τὸ Πανάγιον Ζωοποιὸν Πγεῦμα, τώρα καὶ εἰς 
τοὺς ἀπεράντους αἰῶνας. ᾿Αμήν. 

᾿Αδελφοί, δὲν πρέπει νὰ ἐκτελοῦμε τὸ καθῆκον τῆς προσευχῆς 
μονάχα μὲ λόγια, ἀλλ᾽ ἀπ᾿ τὰ βάθη τῆς ψυχῆς μας, καὶ πρὸ παν- 
τὸς νὰ ζοῦμε τὴν ἀρετὴ στὴν πρᾶξι σἂν μιὰ ποοεκβολὴ τῆς ἐσω- 
τερικῆς διαθέσεως. Οὔτε μποροῦμε νὰ φαντασθοῦμε πὼς ὁ Θεὸς 
ἔχει ἀνάγκη νὰ τοῦ ὑπενθυμίσουμε ἐμεῖς μὲ λόγια τὶ πρέπει νὰ 
χάμῃ πρὸς χάριν μας. Ὃ Θεὸς γνωρίζει καλὰ τὶ θέλουμε καὶ 
πρὶν ἐμεῖς τοῦ τὸ ζητήσουμε, γιατὶ ἢ θεία ἀκοὴ δὲν χρειάζεται 
τὴ δικῇ μας φωνὴ γιὰ νὰ καταλάβῃ. ἘΞεύρει καὶ μὲ τὸ χίνημα 
τῆς καρδιᾶς νὰ ἀντιλαμθάνεται τῶν ἀναγχῶν μας. Δὲν ἔχεις ἆ- 
κούσει πὼς ὁ Μωῦσῆς, χωρὶς τίποτε νὰ λέγῃ φωναχτά, ἀλλὰ μὲ 
στεναγμοὺς ἀλαλήτους προσευχόμενος πρὸς τὸν Κύριον, ἠκούετο 
παρ᾽ αὐτοῦ τοῦ Κυρίου ποὺ τοῦ ἀπαντοῦσε: «Τί φωνάζεις πρὸς 
ἐμέ;» Κι᾿ αὐτοὶ ποὺ δὲν κατορθώνουν τίποτε τὸ καλὸ σ᾽ αὐτὸν 
τὸν κόσμο χαὶ νομίζουν πὼς μὲ τὶς παρατεταμένες προσευχὲς θὰ 
σωθοῦν, ἂς ἀκούσουν αὐτὰ τὰ λόγια: « Ὅταν τὰς χεῖρας ὑμῶν ἐκ- 
τείνητε πρός με, ἀποστρέψω τοὺς ὀφθαλμούς μου ἀφ᾽ ὑμῶν. Καὶ 
ἐὰν πληθύνητε τὴν δέησιν, οὐκ εἰσακούσομαι ὑμῶν.» Γιατὶ μονά- 
χά τὰ λόγια τῆς προσευχῆς δὲν ὠφελοῦν, ἀλλ᾽ ἢ ἐσωτερικὴ φλό- 
γα ποὺ τὰ διαθερμαίνει. Καὶ ὁ Φαρισαῖος, ὡς γνωστόν, λόγια ἔ- 
λεγε στὸν ἑαυτό του προσευχῆς, ὄχι ὅμως καὶ πρὸς τὸν θεόν. 
Αἰχμαλωτισμένος ἀπὸ τὸ σατανικὸ πνεῦμα τῆς ὑπερηφανείας, 
στριφογύριζε ὅλο στὸν ἑαυτό του κατὰ τὴν ὥρα τῆς προσευχῆς. 
Γι’ αὐτὸ καὶ ὅ Σωτὴρ εἶπεν ἐπάνω σ᾽ αὐτὸ τὸ θέμα: «Προσευ- 
χόμενοι δὲ μὴ βαττολογεῖτε, ὡς καὶ οἱ ἐθνικοί᾽ δοκοῦσι γὰρ ὅτι 
ἐν τῇ πολυλογίᾳ αὐτῶν εἰσακουσθήσονται.» ᾿Επίσης ἡ σοφία τοῦ 
Θεοῦ σημειώνει: « Ἐκ πολυλογίας οὐχ ἐκφεύξει ἁμαρτίαν.» Αἰτία 
λοιπόν, τοῦ νὰ παίρνῃ καὶ κατὰ τὴν ὥρα τῆς προσευχῆς ἀδελφοί 
µου τὸ πρόσωπό του ὁ θεὸς ἀπὸ μᾶς εἶναι ὅτι ἡ διάθεσις τῆς 
ψυχῆς δὲν ἐναρμονίζεται πρὸς τὰ λόγια χαὶ τὴν ἐξωτερικὴ 
στάσι μας κατὰ τὴν ὥρα τῆς προσευχῆς. ᾿Ερωτῶ: ἐὰν ὑποτεθῇ 
πὼς κάποιος ποὺ ἐφόνευσε τὸ ἀγαπημένο παιδὶ κάποιου, ἐνῷ ἔχῃ 
ἀχόμη βαμμένο μὲ τὸ αἷμα τὰ χέρια του, προτείνει τὸ δεξί του 
πρὸς φιλικὸν χαιρετισμὸν στὸν πατέρα τοῦ φονευμένου παιδιοῦ, 
σὲ ψυχολογικὲς στιγμὲς τοῦ μεγάλου του πόνου, ἄρα γε αὐτὸ τὸ 
αἷμα τοῦ παιδιοῦ του ποὺ θὰ φανῇ στὰ χέρια τοῦ φονιᾶ, δὲν θὰ 
ἐξοργίση περισσότερο τὸν ἀδικημένο πατέρα; Τέτοιου εἴδους εἶ- 

ναι καὶ οἱ προσευχὲς τῶν ᾿Ιουδαίων ὅταν κάθε ἡμέρα προσεύχων- 
ται στὸ Θεὸ καὶ πατέρα ἐνῷ τὰ χέρια τους εἶναι καταθαμμένα μὲ 
τὸ αἷμα τοῦ Μονογενοῦς του Υἱοῦ, τοῦ Χριστοῦ. Γιατί, ἐφ᾽ ὅσον 
ἐπιμένουν στὴν πώρωσί τους, εἶναι κληρονόμοι τοῦ θανασίμου ἅ- 
ἁμαρτήματος τῆς Χριστοκτονίας. Εἶπαν οἱ σταυρωταί: «Τὸ αἴμα 
αὐτοῦ, ἐφ᾽ ἡμᾶς καὶ ἐπὶ τὰ τέχνα ἡμῶν.» 

"Ανθρωπε, νὰ θυμᾶσαι σ᾽ ὅλη σου τὴ ζωὴ τὸ Θεὸ καὶ νὰ χρα- 
τῇς στὴν χαρδιά σου τὸ φόδο του, χι᾽ ὅταν προσεύχεσαι, γιὰ 
ὅλους νὰ προσεύχεσαι. Μεγάλη ὠφέλεια προκύπτει καὶ γιὰ τοὺς 
ἄλλους ὅταν προσεύχωνται θερμὰ ἐκεῖνοι ποὺ μποροῦν γι᾿ αὐτούς. 
Ἥ προσευχὴ δὲ ὠφελεῖ ἀκόμη καὶ πολὺ μᾶς βοηθεῖ καὶ κατὰ 
τὴν παροῦσα ζωή, καὶ ὅταν ἐγκαταλείψουμε αὐτὸν τὸν κόσμο θὰ 
εἶναι ἕνα παντοτεινὸ ἐφόδιο γιὰ τὴ μέλλουσα αἰωνία ζωή. Ὅπως 
ἡ φροντίδα εἶναι ἕνα καλὸ προτέρημα στὸν ἄνθρωπο, ἔτσι πάλι 
ἡ ἀδράνεια ἡ ἀπογοήτευσις καὶ ἡ δυσπιστία ὣς πρὸς τὴ σωτηρία 
εἶναι πράγματα ποὺ βλάπτουν τὴν ψυχή. Λοιπόν, νὰ ἐλπίζης δυ- 
νατὰ στὴν ἀγαθότητα τοῦ θεοῦ, καὶ νὰ περιμένῃς τὴν ἐκδήλωσι 
τῆς προστασίας του, καὶ νὰ γνωρίζῃς πὼς ἂν χαλῶς καὶ στ᾿ ἁλή- 
θεια ἐπιστραφοῦμε πρὸς αὐτόν, ὄχι μονάχα δὲν θὰ μᾶς κρατήση 
μακρυά του παντοτεινά, ἀλλὰ τὴ στιγμὴ ποὺ ἐμεῖς ἀκόμη θὰ 
συνεχίσουμε τὴν προσευχή μας θὰ μᾶς εἰπῆ: « Ἰδοὺ πάρειμι » 
Δηλαδή, ἰδοὺ εἶμαι κοντά σας. Γιατί, ποιὸς ποὺ πιστεύει πὼς ὁ 
Θεὸς εἶναι παρών, καὶ παρακολουθεῖ τὰ ὅσα γίνονται ἀπὸ κοντὰ 
καὶ βλέπει τὰ βάθη τῶν καρδιῶν, θὰ σχεφθῇ ἂν θὰ πράξῃ τὸ κα- 
κό. "Αν ὑπάρχουν ἄνθρωποι ποὺ πιστεύουν πὼς ὁ θεὸς δὲν ἐπο- 
πτεύει τὰ πάντα ἢ δὲν ἐνδιαφέρεται γιὰ ὅσα γίνονται, αὐτοὶ εἷ- 
ναι ἀκράτητοι πρὸς κάθε εἴδους ἔγχλημα. ᾿Αρχὴ τοῦ ψυχικοῦ 
καθαρμοῦ εἶναι ἢ ἡσυχία. Μήτε τ᾽ αὐτιὰ ν᾿ ἀκοῦνε τ᾽ ἀνθρώπινα 
μήτε τὰ μάτια νὰ περιεργάζωνται τὰ χτυπητὰ χρώματα καὶ τὴν 
καλλιγραμμία τῶν σωμάτων μήτε ἡ ἀκοὴ νὰ δέχεται μουσικὴ 
ποὺ τὸ ἄκουσμά της, τὸ ἐπίτηδες φτιασμένο γιὰ ἡδονικὴ ὑπέγερ- 
σι, ἀποχαυνώνει τὴν ψυχή, μῆτε ν᾽ ἀκούῃ λόγια εὐτράπελα καὶ 
γλοιώδη ἀνθρώπων ποὺ ἀποσυνθέτει τὴν ἠθοκὴν ὑπόστασι τῆς 
ψυχῆς. Ὅταν τὸ μυαλὸ δὲν εἶναι σχόρπιο πρὸς τὰ ἔξω, οὔτε πα- 
θαίγει ἀλλοίωσι ἀπὸ τὰ ὅσα χοσμικὰ μὲ τὰ αἰσθητήρια ὄργανα 
συλλαμθάνει. Τότε στρέφει στὸν ἑαυτό του καὶ μὲ τὴν αὐτοσυγ- 
χέντρωσί του κατορθώνει ν᾿ ἀνεδαίνει στὴ θεωρία τοῦ Θεοῦ καὶ 
λούζεται μὲ τὸ φῶς ἐκείνου τοῦ θεϊκοῦ κάλλους καὶ νὰ νοιώθῃ 

τέτοια εὐδαιμονία ὥστε νὰ λησμονῇ τὴν ἱκανοποίησι τῶν φυσιχω- 
τέρων του ἀναγκῶν. Οὔτε τὸ πρόθλημα τῆς τροφῆς τὸν ἀπασχο- 
λεῖ, οὔτε χολλάει ἐπάνω στὴ ζαλάδα του τὶ θὰ φορέσῃ. Θέτει 
κατὰ μέρος χάθε γήϊνη φροντίδα χαὶ μεταθέτει ὅλα του τὰ διαφέ- 
ροντα στὴ μελέτη τοῦ πῶς θ᾽ ἀποκτήση τὰ αἰώνια ἀγαθά. 

Λοιπόν, κύτταξε μήπως φθάσῃς στὸ κατάντημα νὰ ἀχρηστεύ- 
σῃς μὲ τὸν ὕπνο τῆς ἠθικῆς ἀναισθησίας τὴ μισή σου ζωή. Τὴ 
χρονικὴ διάρκεια τῆς νύχτας νὰ τὴν μοιράσης στὸν ὕπνο καὶ στὴν 
προσευχή. ᾿Αλλὰ χι᾽ αὐτὸς ὁ ὕπνος ἂς σοῦ εἶναι μιὰ μελέτη εὐ- 
σεθείας. Γιατί, ἔχει παρατηρηθῆ πὼς τὰ ὄνειρα, εἶναι, τὸ πλεῖ- 
στον, ἐντυπώσεις ποὺ ἀφίνουν οἱ καθημερινὲς φροντίδες. (αὶ ὅπ- 
ἄρχει γιὰ τὸν ἄνθρωπο μακαριώτερον ἀπὸ τοῦ νὰ σηκώνεται 
πρωϊ-πρωϊ καὶ νὰ κάνῃ τὴν προσευχή του καὶ νὰ δοξάζη τὸν 
Θεὸν μὲ ὕμνους καὶ ᾠδάς, καὶ σἂν ὁ ἥλιος ἀνατείλῃ καλὰ νὰ 
πηγαίνη στὴ δουλειά του, παίρνοντας χοντά του καὶ τὴν προσευ- 
χήν, καὶ τοὺς ὕμνους, ὅπως τ᾽ ἁλάτι, γιὰ νὰ γίνωνται πιὸ εὐχά- 
ριστες οἱ ἐργασίες; Γιατὶ αὐτὴ) ἡ γλυχύτης τῶν ὕμνων δημιουρ- 
γεῖ ἕνα εὐχάριστο χλῖμα καὶ δίνει ἕνα ξεχούρασμα στὴ ζωὴ τῆς 
ψυχῆς. Καὶ πρὸ τοῦ φαγητοῦ πρέπει νὰ γίνεται προσευχὴ γιὰ 
ὅσα ὁ Θεὸς χορηγεῖ στὴν παροῦσα ζωή, ἀλλὰ καὶ γιὰ ὅσα μᾶς 
ἔχει ἑτοιμάσει γιὰ τὴν μέλλουσαν. ᾿Αλλὰ καὶ μετὰ τὸ φαγητὸ 
πρέπει νὰ προσευχώμεθα, σὲ μορφὴ καὶ περιεχόμενον εὐχαριστί- 
ας, γιὰ ὅσα μᾶς δίδονται καὶ ἀπολαμθάνουμε, ἀλλὰ καὶ σὰν εἷ- 
δος αἰτήματος πρὸς ὅσα μᾶς ὑπεσχέθη ὁ Θεός. 

Αὐτὸ εἶναι καὶ τοῦ θεοῦ ἡ κατοίκησις στὴν ψυχή μας: Μὲ τὴ 
συνεχῆ θύμησι τοῦ Θεοῦ νὰ κρατιῶνται χοντὰ του ὁ νοῦς καὶ ἡ 
καρδιά µας αἰχμάλωτα ἀπὸ τὴν διαρκῆ παρουσία του. Τότε γινό- 
μεθα ναὸς τοῦ Θεοῦ ὅταν ἡ προσευχή μας, ποὺ εἶναι μιὰ συνε- 
χὴς ἐνθύμησις τοῦ θεοῦ, δὲν διακόπτεται ἀπὸ γήϊνες σχέφψεις, 
καὶ ὁ νοῦς δὲν ταράσσεται ἀπὸ ἀπαράδεκτα χαὶ ἀπόθλητα πάθη. 
Ὅταν ὅλα αὐτὰ ποὺ βλάπτουν τ᾽ ἀποφεύγουμε καὶ ἀνεδαίνουμε 
στὴ θεωρία τοῦ θεοῦ. Ὅταν πετοῦμε ἔξω ἀπ᾽ τὴν ψυχή μας κά- 
θε σαρκικὸν ἐρεθισμὸ ποὺ προχαλεῖ καὶ θεῖ σὲ ἀκρασία. Ὅταν 
ὅ τρόπος τῆς ζωῆς μας ἐνισχύη, τὴν ἀνάπτυξι τῆς ἀρετῆς. Κι᾿ ὅ- 
τι γιὰ τοὺς ἄλλους εἶναι ὁ ὄρθρος, τοῦτο νὰ εἶναι γιὰ τοὺς ἆγω- 
νγιστὰς τῆς εὐσεθείας τὸ μεσονύχτιον, γιατὶ ἢ νυχτερινὴ ἡσυχία 
χαρίζει στὴν ψυχὴ τὴν καλλίτερη εὐκαιρία τῆς ἀνόδου, ἐπειδὴ 
οὔτε διάφορες παραστάσεις ἐνοχλοῦν τὰ μάτια, οὔτε βλαθερὰ ἆ- 

κούσματα χτυποῦν στ᾿ αὐτιὰ ὥστε νὰ μὴ συσσωρεύεται, ἔτσι, ἀ- 
κάθαρτο δλικὸ στὴν καρδιά. Στὴ νυκτερινὴ ἡσυχία, ἐντελῶς μό- 
νος του καὶ καθαρὲς ὁ νοῦς βρίσκεται κοντὰ στὸ Θεό, καὶ παίρ- 
νει τὴ δύναμι νὰ διορθώσῃ τὰ σφάλματα: ἐνθυμεῖται ἐκεῖνες τὶς 
ἱερὲς στιγμές καί, μάλιστα, μπορεῖ νὰ εἰπῇ κανείς, μπαίνουν χαὶ 
ὅροι γιὰ τὴν ἀπόκλισιν ἐκ τοῦ χαχοῦ, καὶ καταθάλλεται προσπά- 
θεια συνειδητὴ ὅπως, μὲ τὴ βοήθεια τοῦ Θεοῦ, τελειοποιηθῆ. 
Αὐτὸ χαὶ ἡ ἱστορία τοῦ Μωῦσέως κάπως θέλει νὰ εἰπῇ: ὅτι γιὰ 
χείνους ποὺ δὲν ξεκαθαρίζουν τὸ θέμα τῆς πνευματικῆς τους ζω- 
ῆς ἐδῶ μὲ τὴ διαγωγή τους, ἀλλ᾽ ἀκολουθοῦν τὴν ἀἄνωτε- 
ρότητα τῆς ἀρετῆς μὲ μιὰ τεμπελιὰ ποὺ χαλαρώνει τὸ ζῆλο, 
πέφτουν χαμηλά, ὑπάρχουν οἱ τότε συμδολικὲς πράξεις ποὺ φανε- 
ρώνουν τὸ ἄστατον τῆς ἀνθρωπίνης καταστάσεως. Γιατί, ὁσάκις 
ὃ ᾿Ισραηλητικὸς λαὸς προσηύχετο, ὑψώνοντας τὰ χέρια του πρὸς 
τὸν οὐρανό, ἔπαιρνε δύναμι χι᾽ ἐνικοῦσε᾽ ὁσάκις τὸ ἔρριχνε ἔξω κι᾿ 
ἀδιαφοροῦσε, ἐνικοῦσεν ὁ ἐχθρὸς ᾿Αμαλήχ. Μ᾽ ἄλλα λόγια: Ὅταν 
ἣ ψυχικὴ ἠθικὴ ἐνεργητικότης μας πέφτῃ, κοιμᾶται, τότε μέσα 
μας ὑπερισχύει τὸ κατώτερο, ἁμαρτωλὸ στοιχεῖον. Ὅταν ὅμως 
διεγείρεται ὁ ἐσωτερικὸς χόσμος, χαὶ ἢ ψυχὴ δρᾷ μὲ ἀποφασιστι- 
κότητα συντριθῆς τοῦ κακοῦ ξεχωρίζοντας ἔτσι τὴ θέσι της. Τό- 
τε ἐπιτυγχάνεται ἡ πνευματικὴ διαύγεια. Γιατὶ συμβαίνει τοῦτο: 
Ὅποιος ζητεῖ τὰ οὐράνια, σηκώνεται πιὸ ψηλὰ καὶ ὅποιος ἔχει 
ἀνάγκη τῆς σωματικῆς ὑλικῆς βοηθείας ἁπλώνει τὸ χέρι του. Γιὰ 
νὰ ἐντοπίσωμε τώρα τὸ ζήτημα: Ὅποιος μπῆχε στὸ ναὸ τοῦ Θε- 
οὔ, δὲν ἀπαγγέλλει ποτὲ λόγια ἄσχημα, οὔτε φέρνει στὸ νοῦ του 
ματαιότητες, οὔτε μπορεῖ νὰ αἰσχρολογῆῇ. Κάθε ἄλλο. Ὅπως λέγει 
ὃ Δαυὶδ στὸ ναὸ τοῦ θεοῦ ὁ καθένας λάμπει. ᾿Εἰχεῖ παρευρίσκον- 
ται οἱ "Άγγελοι ποὺ καταγράφουν τὰ λόγια τοῦ προσευχομένου. 
Παρίσταται αὐτὸς ὁ Κύριος ποὺ καὶ τὰς διαθέσεις τῶν εἰσερχο- 
μένων τὰς βλέπει. Τοῦ καθενὸς ἢ προσευχὴ εἶναι φανερὴ στὰ μά- 
τια τοῦ Θεοῦ καὶ γνωρίζει, ἑπομένως ᾿Εχεῖνος, ποιὸς προσεύχε- 
ται εἰλικρινά, ποιὸς μὲ συνείδησιν ζητεῖ τὰ ἐπουράνια, ποιὸς πραγ- 
ματιχὰ θρῆσκος λέγει λόγιχ μὲ τὰ χείλη του ποὺ τοῦ ταιριάζουν, 
ὅμως κρατεῖ τὴν χαρδιά του μακρυὰ ἀπ᾽ τὸν Θεόν. Αὐτὸς καὶ ὅ- 
ταν προσεύχεται δὲν ἐπιδιώχει νὰ λά6ῃ παρὰ μονάχα σωματικὴν 
δγεία, δλικὸ πλοῦτο, ἀνθρωπίνη δόξα. ᾿Αλλὰ τέτοια πράγματα 
δὲν πρέπει νὰ ἐπιζητῇ κανείς, κατὰ τὴ διδασκαλία τῆς “Αγίας 
Ρραφῆς. Καθ’ ἕνας ποὺ βρίσκεται στὸ Ναὸ δοξολογεῖ τὸν Θεόν. 

᾿Αλλὰ τὶ λέγω; Γύρω μας ἁπλώνεται τὸ θαῦμα: «οἱ οὐρανοὶ διη- 
γοῦνται δόξαν θεοῦ.» Ἡ δοξολογία τοῦ Θεοῦ, εἶναι ἀγγελικὸ ἔρ- 
γον. ᾿Ολόχληρος ἢ στρατιὰ τῶν οὐρανίων δυνάμεων αὐτὸ τὸ ἔργον 
ἔχει ν᾽ ἀναπέμπῃ δοξολογίαν στὸ Δημιουργὸ τοῦ Σύμπαντος. Ὁ- 
λόκληρος ἣ δημιουργία, εἴτε μὲ τὴ σιωπή της εἴτε μὲ τὸ δικό 
της τρόπο τῆς φωνῆς της, καὶ ἡ ἐξώκοσμος καὶ ἡ περιθάλλουσα 
τὴν γῆν, τὸν Κτίστην δοξάζει. Καί, ὅμως, τιποτένιοι ἄνθρωποι, 
ἐνῷ ἀφίνουν τὰ σπίτια τους χι᾽ ἔρχονται στὸ Ναό, γιὰ νὰ ὠφε- 
ληθοῦν ἀσφαλῶς, δὲν τεντώνουν τ᾽ αὐτιά τους ν᾿ ἀκούσουν λόγια 
Θεοῦ, δὲν λαμβάνουν συνείδησι τῶν φυσικῶν τους ἀδυναμιῶν, δὲν 
ζωντανεύουν μπροστά τους τὶς ἁμαρτίες τους γιὰ νὰ αἰσθανθοῦν 
τὴν κατὰ Θεὸν λύπην, οὔτε τρέμουν τὸ θεῖον Δικαστήριον μὲ τὴν 
παρακοή τους, χαὶ πέφτουν στὰ λόγια ποὺ ἐκφέρει ὃ ψαλμῳδός: 
ὅτι «ἐν τῷ Ναῷ τοῦ Θεοῦ πᾶς τις λέγει δόξαν.» ᾿Αλλὰ ἐσὺ ὄχι 
μόνον τίποτε μὲ μιά σου αὐτοσυγκέντρωσι δὲν λέγεις τὴ στιγμὴ 
ἐκείνη, παρὰ μονάχα γίνεσαι καὶ στὸν ἄλλο ἐμπόδιο νὰ προσευχη- 
θῇ. Μὴ δὲ φαντασθῆς πὼς ὁ θεὸς ἔχει ἀνάγκη τῆς δικῆς σου δο- 
ξολογίας. ᾿Απλούστατα: θέλει νὰ γίνης ἐσὺ ἄξιος νὰ τὸν δοξάζης, 
γιατὶ ὅ,τι σπείρει ὃ ἄνθρωπος αὐτὸ καὶ θὰ θερίση. 

Πρέπει νά εὐγνωμονοῦμε μὲν τὸ Θεὸ γιὰ ὅσα ἐδῶ μᾶς δίνει, νὰ 
μὴ δυσανασχετοῦμε δὲ γιὰ ὅσα κρατεῖ ὑπὲρ ἡμῶν στὸ ταμεῖο του 
γιὰ τὸ μέλλον μας. Καὶ ἐὰν μᾶς χορηγεῖ τἀγαθά του στὴν παροῦ- 
σα ζωὴ ἃς δείξωμε αἰσθήματα βαθειᾶς εὐχαριστίας. ᾽Εὰν ὅμως ᾱ- 
ναθάλλη ὁ ἴδιος τὴ χορηγία των, αὐτὴ τὴ στέρησι νὰ τὴν δεχθοῦ- 
με μὲ πρᾳότητα, χωρὶς πικρίαν. Εἶναι καλλίτερα νὰ διευθύνῃ τὰ 
τῆς ζωῆς μας ὁ Θεός, παρὰ ἢ δική μας προτίμησις. Ἡ ᾿Αλκυὼν 
εἶναι ἕνα θαλασσοπούλι. Αὐτὴ συνηθίζει νὰ χλωσσάῃ στὶς ἄκρο- 
γιαλιές, καὶ ἐναποθέτει ἐπάνω στὴν ἀμμουδιὰ τ᾽ αὐγά της. Βγάζει 
τὰ πουλάκια της κάπου στὰ μέσα τοῦ χειμῶνος, σ᾽ ἐποχὴ δηλαδὴ 
ποὺ οἱ βίαιοι ἄνεμοι τὰ κύματα τῆς θαλάσσης τὰ πετοῦν ἔξω-ἔξω 
στὴν ξηρά. Καὶ ὅμως! Παρατηρεῖται τὸ ἑξῆς φαινόμενον: στὸ δι- 
άστημα τῶν ἑπτὰ ἡμερῶν ποὺ ἡ ᾿Αλχυὼν χΧλωσσάει τ᾽ αὐγά της 
δὲν φυσσάει ἀπὸ πουθενά, καὶ τὸ χῦμα τῆς θαλάσσης ἡσυχάζει. 
Λοιπόν' μέσα σ᾽ αὐτὲς τὶς ἡμέρες μονάχα, γίνεται ἡ ἐκκόλαψις 
τῶν νεοσσῶν. ᾿Επειδὴ δὲ τὰ μικρὰ αὐτὰ πουλάκια ἔχουν ἀνάγκη 
καὶ τροφῆς, ὁ μέγας θεὸς παρατείνει ἄλλες ἑπτὰ ἡμέρες τὴ γα- 
λήνη πρὸς χάριν αὐτοῦ τοῦ μικρούτσιχου πτηνοῦ γιὰ νὰ μεγαλώ- 
σουν τὰ μικρά του. Αὐτὸ τὸ ξεύρουν ὅλοι οἱ ναυτικοί, καὶ τὶς 

καλὲς ἐκεῖνες χειμωνιάτικες ἡμέρες τὶς ἀποχαλοῦν ἀλκυονίδες. 
Αὐτὰ γιὰ σένα ἔχουν νομοθετηθῆ μὲ τὸ σκοπὸ νὰ νοιώσης 
τὴν πρόνοια τοῦ Θεοῦ ποὺ ἐχδηλώνεται χαὶ στὰ ἄλογα, γιὰ νὰ 
σὲ προτρέψῃ ν᾽ ἀκολουθῇς τὸ δρόμο τῆς σωτηρίας σου. Γιατὶ 
καὶ τὸ θαυμαστὸ ἐκεῖνο ἔγινε πρὸς χάριν σοῦ ποὺ ἐπλάσθης χατ᾽ 
εἰκόνα Θεοῦ, ποὺ καὶ γιὰ ἕνα μικρὸ θαλασσοπούλι δαμάζεται ἢ 
μεγάλη καὶ φοβερὴ θάλασσα, ποὺ πῆρε ἀπὸ τὸ Θεὸ διαταγὴ νὰ 
γαληνεύῃ ἐν μέσῳ χειμῶνος. Καὶ ἐὰν στὴν ἀλκυόνα τέτοια χαρί- 
ζῃ ὁ Θεός, πόσο μεγαλείτερα θὰ δώση σ᾽ ἐχείνους ποὺ μ᾽ ὅλη 
τους τὴν καρδιὰ τὸν ἐπικαλοῦνται; 

Πρέπει, λοιπόν, ὁπωσδήποτε νὰ χάμουμε τὸν ἑαυτό μας νὰ πι- 
στεύσῃ, ἀδελφοί, σ᾿ ὅλες τὶς περιστάσεις ποὺ προσευχόμεθα, χαὶ 
κατὰ τὸν καιρὸ τῶν δοχιμασιῶν, νὰ μὴ ἀναζητοῦμε στηριγμὸ 
στὶς ἀνθρώπινες ἐλπίδες, οὔτε νὰ ζητοῦμε τὴ βοήθειά μας ἀπὸ ἐ- 
χεῖ, ἀλλὰ σ᾽ ἐντατικὴ) προσευχὴ ποὺ θὰ γίνεται μὲ δάχρυα καὶ 
στεναγμούς, μὲ ἀγρυπνία κατανυχτική. Ἔτσι εἶναι ὠφέλιμες αἱ 
πρὸς τὸν θεὸν παρακλήσεις, καὶ κατὰ τέτοιον τρόπο ὁ πιστὸς 
λαμθάνει βοήθειαν, ἐχ τῆς θλίψεως, καταφρονῶντας τὸν ἀνθρώ- 
πινο παράγοντα, ὡς μάταιον, γιατὶ στηρίζεται ἐπάνω σ᾽ ᾿Εχεἶνον 
ποὺ ἐλπίζουμε πὼς μπορεῖ νὰ χαρίζῃ τὴ σωτηρία μας. Σ᾽ Αὐτὸν 
πρέπει ἡ δόξα χαὶ ἡ προσχύνησις, μαζὶ μὲ τὸν "Αναρχον Πατέ- 
ρα καὶ τὸ Ζωοποιὸν Ινεῦμα, τώρα χαὶ πάντοτε καὶ εἰς τοὺς ἀ- 
περάντους αἰῶνας. ᾿Αμήν. 


ΒΙΒΛΙΑ ΕΚ ΔΩΡΕΑΣ ΤΟΥ͂ ΣΥΓΓΡΑΦΕῺΣ 
Πωλούμενα ὑπὲρ τῆς ᾿Ὀρφανικῆς Στέγης «ΚΥΨΕΛΗ» 


1.--- 30 ΧΑΡΑΚΤΗΡΕΣ - Δρχ. 15 
9, -- ΕΤΣΙ ΣΠΟΥΔΑΖΟΥ͂Ν ΟΙ ΦΤΩΧΟΙ͂ ». 20 
8. -- ΕΒΡΑΊΣΜΟΣ ΚΑῚ ΤΕΚΤΟΝΙΣΜΟΣ ». 415 
δ, -- ΣΤΑ ΔΟΝΊΤΑ ΤΩΝ ΘΗΡΙΩΝ ν «30 
5. -- ΦΩΣ ἢ ΦΩΤΙΑ καὶ ΧΩΡΙΣ ΜΑΣΚΑ ἀμφότερα ». 15 


“Άπαντα τ᾽ ἀνωτέρω βιβλία πωλοῦνται εἰς ὅλα τὰ κεντρικὰ βι- 
βλιοπωλεῖα τῶν ᾿Αθηνῶν ὡς καὶ παρ᾽ ἡμῖν. 


Η «ΕΚΚΛΗΣΙΔ» 
Τὸ ἐπίσημον ὄργανον τῆς ᾿Εχκλησίας τῆς Ελλάδος 
εἰς τὸ ὑπ᾽ ἀρ. 11. Ίης ᾿Ιουνίου 1961 φύλλον της γράφει: 
«Κυψέλη» 

«ΠΠολλάχις καὶ πολλαχόθεν ἔχει διαπιστωθή ἢ ἀνάγχη τῆς στε- 
νωτέρας ἐπαφῆς πρὸς τὴν διδασκαλίαν τῶν μεγάλων Πατέρων τῆς 
᾿Εκκλησίας καὶ ὃ ἐμποτισμὸς τῆς χαθ ἡμέραν ζωῆς μας διὰ τοῦ 
γνησίου πατερικοῦ πνεύματος. Τὸ σύνθημα «ὀπίσω εἰς τοὺς Πα- 
τέρας» πολλάκις ἔχει ἀντηχήσει κατὰ τὰ τελευταῖα ἔτη. 

Ὅθεν μετὰ μεγίστης χαρᾶς δέον νὰ χαιρετισθῇ ἢ ὑπὸ τοῦ πανοσ. 
ἀρχιμ. κ. Χριστοφόρου Καλύδα, καὶ τῆς ὅπ᾽ αὐτοῦ κατευθυνομέ- 
νης «᾿Ὀρθοδόξου Χριστιανικῆς ᾿Αδελφότητος» συνεχιζομένη τα- 
κτικὴ ἔκδοσις τοῦ περιοδικοῦ «Κυφέλη», ὅπερ ἔχει τὴν πρωτοτυ- 
πίαν νὰ παρουσιάζῃ δι᾽ ὅλων τῶν σελίδων του ἐν νεοελληνικῇ με- 
ταφράσει ἐκλεκτὰ ἔργα τῶν μεγάλων Πατέρων τῆς ᾿Εχκλησίας. 

Ὡς εἶναι φανερὀν, ἢ πρὸς τὸν ὀρθόδοξον ἑλληνικὸν λαὸν προσ- 
φορὰ τοῦ περιοδικοῦ τούτου ἔχει ἀνυπολόγιστον ἀξίαν καὶ ἅποτε- 
λεῖ σημαντικὴν συμθολὴν εἰς τὴν προσπάθειαν πρὸς πνευματικὴν 
ἀφύπνισιν τῶν ᾿Ελλήνων. Διὰ τοῦτο ἢ «᾿Ἐκκλησία» εὔχεται θερ- 
μῶς, ὅτως τὸ περιοδιχὸν τοῦτο τύχη πάσης ὑποστηρίξεως πρὸς ἀ- 
πρόσκοπτον συνέχισιν τῆς ὡραίας ἀποστολῆς του.» 


ΚΤΗΣΙΑ ΣΥΝΔΡΟΜΗ 


]. Διὰ τὰς Μητροπόλεις Δραχ. 50 
2. Διὰ τοὺς Κληριχοὺς καὶ λαϊκοὺς » 80 
8. ᾿Εξωτερικοῦ ἂχ. 


4. Τιμὴ ἑκάστου τεύχους Δραχ. Ὁα 

Διὰ πᾶσαν παραγγελίαν καὶ ὑπέθεσιν σχετιζομένην μὲ τὴν 
«ΚΥΨΕΛΗΝ», ν᾽ ἀπευθύνεσθε: Δ)ίδα Κατίναν Γ. Παπαϊωάννου, 
ΙΙερικλέους 04. ΓΛΥΦΑΔΑ - ΑΤΤΙΚΗΣ ᾿ 


